|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТа НА РЕШЕНИЕ НА  МИНИСТЕРСКИЯ СЪВЕТ ЗА ОДОБРЯВАНЕ НА ПРОЕКТ НА ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА  ВЕТЕРИНАРНОМЕДИЦИНСКАТА ДЕЙНОСТ** |

| **№** | **Организация/  потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | **ОБЖ**  **Юлия Коюнджийска**  [**jkoundjiiska@abv.bg**](mailto:jkoundjiiska@abv.bg)  **30.10.2019 г.**  **(по електронен път)** | 1. Укриване на животни, които представляват риск за разпространение на заразни заболявания.  Предложение:  В Закона да бъде регламентиран достъпа до животновъдните обекти, а именно:  - Уведомление на собственика за извършване на проверка не по-малко от 24 часа преди посещението. | Не се приема | Проверките на животновъдните обекти са елемент на официалния контрол, който се извършва по смисъла на Регламент (ЕО) № 882/2004 на Европейския парламент и на Съвета от 29 април 2004 година относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните. Поради тази причина официалният контрол следва да се извършва редовно, въз основа на риска и с необходимата честота, за да се постигнат целите на регламента, и съгласно чл. 3, параграф 2 официалният контрол се извършва без предварително предупреждение, освен в случай на одит, за който е необходимо предварително уведомление на стопанските субекти в областта на фуражите и хранителните продукти. Считано от 14.12.2019 г. правилата за извършването на официалния контрол се уреждат от Регламент (ЕС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита (Регламент относно официалния контрол). Съгласно чл. 9 от регламента компетентните органи редовно извършват официален контрол на всички оператори въз основа на риска и с необходимата честота, а съгласно параграф 4 официалният контрол се извършва без предварително уведомяване, освен когато предварителното уведомяване е необходимо и надлежно обосновано за извършването на официалния контрол. По отношение на официалния контрол по искане на оператора, компетентните органи могат да решат дали официалният контрол трябва да се извършва със или без предварително уведомяване. Официалният контрол с предварително уведомяване не изключва официален контрол без предварително уведомяване.  В този смисъл регламентирането на предварително 24-часово уведомяване в закона е в противоречие с изискванията на регламента. Въпреки това в редица случаи се налага предварително уведомяване, с оглед осигуряване на животните в обекта (пасищните животни да не се пускат на паша през деня), което се извършва по целесъобразност. |
|  |  | - Комисията, която ще посещава обекта да бъде регламентирана с изрична Заповед на Директора на съответното ОДБХ. Тогава със сигурност ще бъде осигурен достъп до обекта. Излишно е да пиша, че по всички медии се въртеше точно този проблем - липса на уведомление на собственика на обекта, липса на Заповед за посещение, извършване на манипулации и т.н. | Приема се частично | Съгласно чл. 5, параграф 2 от Регламент (ЕС) 2017/625 всяко назначаване на официален ветеринарен лекар се извършва в писмена форма и се посочва официалният контрол и другите официални дейности и свързаните с тях задачи, за които е направено назначението. В тази връзка съгласно чл. 9, ал. 1 от Закона за ветеринарномедицинската дейност официалните ветеринарни лекари са служители на БАБХ, назначени по служебно правоотношение и определени със заповед на изпълнителния директор. Комисия със заповед на директора на съответната Областна дирекция по безопасност на храните се назначава при регистрация на животновъден обект за всяко подадено заявление за регистрация на обект съгласно процедурата в чл. 137 от ЗВД. В останалите случаи издаването на заповед за всяка отделна проверка, свързана с официалния контрол ще създаде допълнителна административна тежест, разходи и забавяне за компетентния орган, с което няма да могат да се изпълнят принципите на регламента, в случаите, в които се касае за спешни действия при рискове за здравето на хората и животните. Подобен ще бъде случая и при издаването на ветеринарномедицински документи за движение, сертификати и други документи при търговия, обмен и изнасяне, които също са елемент на официалния контрол и е необходимо извършване на проверка преди издаването на документите от официален ветеринарен лекар. Това от своя страна ще доведе до нарушение и на чл. 9, параграф 5 от Регламент (ЕС) 2017/625, съгласно който официалният контрол се извършва в рамките на възможното по начин, който свежда до необходимия минимум административната тежест и нарушенията в дейността за операторите, но без това да оказва отрицателно отражение върху ефективността на този контрол. |
|  |  | - Комисията, която ще посещава обектът да бъде екипирана с подходящо облекло и нужния инструментариум. Излишно е да пиша, че видях както в медиите, така и лично, че ветеринарните лекари посещават обектите с предпазна екипировка, но с маратонки, без подходящи калцуни, а в същото време са посетили в един и същи ден няколко обекта. Видях и с очите си, че кръвни проби се пипат от лекар с "голи ръце" и се изпращат за изследване след няколко часов престой открити. Нека с тези проформи се спре. | Приема се | Предложението е отразено в чл. 9, ал.4. |
|  |  | 2. Установяване на неидентифицирани животни в нерегистрирани обекти или с неизпълнени мерки по програмата за профилактика, надзор, контрол и ликвидиране на болести по животните и зоонози.  Предложение:  - Тук може би се има пред вид това, че ако регистрираният ветеринарен лекар забележи, че животни се отглеждат извън регистрираните обекти на съответния собственик на животни ще трябва да уведоми в тридневен срок официалният ветеринарен лекар. По отношение на обектите - беше даден достатъчен срок за пререгистрация по чл.137, ал.6 с разновидностите му и вече не би трябвало да има нерегистрирани животновъдни обекти, както и непререгистрирани. По отношение на неидентифицираните животни Законът го е регламентирал ясно. | Приема се по принцип | В проекта на ЗИД на ЗВД се предвижда нова организация на ветеринарномедицинското обслужване, така че да се гарантира такова за всички обекти, включително на животни, отглеждани в стопанства за лични нужди. В този смисъл новата редакция на чл. 137б е насочена към осигуряване на ветеринарномедицинско обслужване за цялото поголовие животни, отглеждани в страната, като ще се определи служебно регистриран ветеринарен лекар, който да отговаря за животните, отглеждани на определена територия за личните стопанства и за тези обекти, които нямат сключен договор за ветеринарномедицинско обслужване. Регистрираният ветеринарен лекар, отговорен за съответното населено място уведомява официалният ветеринарен лекар за установяване на животни, които се отглеждат в нерегистриран обект, като при неизпълнение е предвидена глоба съгласно новия чл. 419а.  Въпреки всички мерки, предвидени в закона за регистрация на обектите, проблем остава регистрацията на животновъдни обекти тип „лични стопанства“, поради което за тях се въвежда облекчена процедура, разписана в проекта съгласно чл. 137, ал. 11.  При установяване на неидентифицирани животни се прилагат действащите разпоредби на ЗВД. |
|  |  | - По отношение на неизпълнените мерки по програмата за профилактика, надзор, контрол и ликвидиране на болести по животните и зоонози от практиката е видно, че регистрираният ветеринарен лекар следи за сроковете и изпълнението на програмата. В този смисъл е може би добре да бъде записано в Договорите за обслужване на обектите между собствениците на обекти и регистрираните ветеринарни лекари като точка в задълженията не лекаря и животновъда, че регистрираният ветеринарен лекар уведомява за изпълнението на програмата, а животновъдът поема отговорността да осигури безпрепятственото й изпълнение. | Приема се | При актуализиране на договорите предложението ще бъде взето под внимание. |
|  |  | 3. Недостатъчен човешки ресурс в системата на БАБХ.  Смятаме за разумно това предложение. | Приема се |  |
|  |  | 4. Насочване на ветеринарните лекари от системата на БАБХ към дейности свързани с епизоотични прочувания с цел определяне на рисковете от разпространение на болестите. В смисъла на предлаганите промени, може би е добре да бъде записано или да се помисли, че животновъдът е желателно да избере от списък с квалифицирани лица (юридически или физически), качен на страницата на БАБХ и съответно да сключи Договор с такива лица в случай на нужда или пък да се помисли животновъдът с Уведомление към официалният лекар да избере от този списък обслужващо обекта лице. | Приема се по принцип | Изпълнителният директор на БАБХ или оправомощено от него лице може да възложи със заповед изпълнението на дейностите по ал.1, т. 8 (унищожаване на животни и зародишни продукти, суровини и храни от животински произход, фуражни суровини, фуражни добавки, комбинирани фуражи и инвентар, който не може да бъде дезинфекциран), 9 (обезвреждане или унищожаване на странични животински продукти) и 12 (дезинфекция, дезинсекция, дератизация и девастация) на физически или юридически лица, определени по реда на Закона за обществените поръчки. Възлагането представлява делегиране на официална дейност по смисъла и реда на Регламент (ЕО) № 882/2004, а след 14.12.2019 г. съответно на Регламент (ЕС) 2017/625. Лицата трябва да притежават удостоверение за придобита квалификация за извършване на дейностите от висши училища или център за професионално обучение получил лицензия по чл. 42, т. 2 от Закона за професионалното образование и обучение по програма, одобрена от изпълнителният директор на БАБХ.  Предложението ще се вземе предвид, като е важно да се отбележи, че възможностите за реализирането му ще се определят от броя на кандидатите, които отговарят на необходимите условия за сключване на договор след проведена обществена поръчка. |
|  |  | 5. Недостатъчна информираност на стопаните на животни в лични дворове и хората ангажирани с дейности в горските райони за мерките, които трябва да спазват, за да предотвратят разпространението на заболяването.  Предложение:  Добре е замислено обучението, но практиката показва, че в този случай участие трябва да вземат ветеринарните лекари и кметовете на населените места относно уведомяването на хората с личните стопанства. | Приема се | В проекта на Закон за управление на агрохранителната верига се въвеждат задължения на ветеринарномедицинските факултети и учебните центрове да организират курсове за обучение на различните целеви групи, включващи и обучение на регистрираните ветеринарни лекари, като лица, на които се делегират други официални дейности по смисъла на Регламент (ЕО) № 882/2004, а след 14.12.2019 г. по реда на Регламент (ЕС) 2017/625. Също така обучение ще се извършва и на собствениците на животновъдни обекти и животни, което се предвижда и съгласно Регламент (ЕС) 2016/429 на Европейския парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните), който ще се прилага в своята цялост от 21 април 2021 г.  По отношение уведомяването на собствениците на лични стопанства се предвиждат допълнителни задължения на кметовете на населени места в допълнение на настоящите задължения съгласно чл. 133 от ЗВД, като едно от тях включва: ал. 2, т. 1б. „съдействат за организиране на периодични обучения на собственици и/или ползватели на животновъдни обекти, свързани с профилактика, ограничаване и ликвидиране на болести по животните и зоонозите;“ |
|  |  | 6. Липса на регламентирана честота на посещенията на животновъдните обекти от страна на регистрираните ветеринарни лекари. Неефективно изпълнение на мерките по профилактика и контрол на заболяванията по животните в т.ч и АЧС от страна на регистрираните ветеринарни лекари.  Предложение:  Замисълът е добър, но да не се вменява задължение само на ветеринарния лекар, а и на собственикът на животните. В този смисъл тези посещения могат да се регламентират (разбира се, въз основа на изготвената предстояща процедура) в самия Договор за обслужване, сключен между регистрирания ветеринарен лекар и животновъда. | Приема се | При актуализиране на договорите предложението ще бъде взето под внимание. |
|  |  | 7. Слаби или липсващи мерки за биосигурност в животновъдните обекти.  Във връзка с направеното предложение за изменение в ЗВД, тези мерки трябва да бъдат разписани и животновъдите трябва да бъдат запознати с тях, може би на изрични срещи, защото сме сигурни, че са малцина онези, които са прочели въобще какви са мерките за биосигурност. Да не говорим за тяхното прилагане. Върху това предложение трябва да се помисли. | Приема се | МЗХГ ще организира информационна кампания за запознаване на фермерите с мерките за биосигурност. |
|  |  | 8. Липса на регламентирани правила за населване на животни в обекти, които са били засегнати от заболяване или обекти, които попадат в зоните за ограничение наложени със заповед на компетентния орган или Решение на ЕК  Предложение:  Това е много разумно. Но когато се издаде разрешение от ветеринарния лекар, той да се подпише, че дава гаранции, че обектът е безопасен и че животните отиват в наистина един сигурен обект.  Преди години имаше така наречените карантинни помещения. Тук ще посоча личен пример: Когато направихме внос на животни от Франция животните ни престояха в карантинното помещение 60 дни и се чувстваха добре. Когато обаче дойде моментът за пренасяне и населване на животните ни в нашия обект, ние получихме това разрешение, но не сме получили гаранции, че нашият обект е безопасен поради фактът, че в съседната ферма, с която ни дели една ограда е имало "мукозна болест". Това доведе до тотални загуби за нас. Разбира се, случаите могат да бъдат различни, но все пак се отнасят до населване на животни в животновъдни обекти и много добре е замислено да бъде издадено такова писмено разрешение от Директорът на съответното ОДБХ. Все пак е някаква сигурност за двете страни. | Приема се по принцип | Населването на животни в животновъдни обекти, които са били засегнати от заболяване или обекти, които попадат в зоните за ограничение наложени със заповед на компетентния орган или Решение на ЕК ще бъде възможно само след писмено разрешение на директора на съответната ОДБХ, извършена предварителна оценка на риска от ЦОРХВ и при спазване на изискванията на процедура, одобрена от изпълнителният директор на БАБХ, съгласувана от директора на ЦОРХВ. |
|  |  | 9. Слаби или липсващи мерки от страна на собствениците при констатиране на заразна болест в обектите.  Предложение:  Този план би бил безполезен, ако не е разписан съвместно с регистрирания лекар. Мерките са двустранен процес.  По отношение на споделената отговорност, може би трябва да се разпишат много ясно и точно при какви случаи не подлежат на обезщетение собствениците на животни.  По отношение на регистрацията на животновъдните обекти по чл.137 правя отново Предложение да отпаднат становища, издавани от общините за имоти извън регулация. Лично моето мнение е , че трябва изобщо да отпаднат. Всички документи, приложени към заявлението за регистрация към БАБХ съвпадат и с изискани документи за издаване на становище от съответната община. Освен това, издаването на становище в много от общините няман срокове за издаване и по този начин се губи излишно време. Да не говорим, че ако има субективно отношение служителят от общината към животновъда се стига до неправомерни откази и създаване на излишно напрежение. В Заявлението за регистрация на ЖО по чл.137 към БАБХ в приложените документи да отпадне като документ становище от общината за допустим вид и брой животни за отглеждане. Това може да бъде запазено единствено при регистрацията на лични стопанства, които са в повечето случаи в населените места и това касае общинските наредби. | Приема се  Приема се частично | Предложението е отразено в чл. 39, ал.2, т.16.  Пакетът от законодателни промени освен проект на ЗИД на ЗВД и проект на НИД на Наредба №44 от 2006 г. включва и проект на нова Наредба за условията и реда за разходване на средствата за покриване на разходите, свързани с епизоотичните рискове, в която подробно ще се разпишат условията за изплащане на обезщетение, максималния размер на обезщетението и начините, по които те се изчисляват, включително при наложен коефициент на редукция.  По отношение местоположението на животновъдните обекти в селищната среда, следва да се има предвид, че Наредба № 7 от 4 юни 1992 г. за хигиенните изисквания за здравна защита на селищната среда е отменена с параграф 25 от заключителните разпоредби на Наредба за изменение и допълнение на Наредба № 36 от 2009 г. за условията и реда за упражняване на държавен здравен контрол, издадена от Министерство на здравеопазването, обнародвана в Държавен вестник бр. 38 от 17 май 2011 г. Здравната оценка и мерките по чл. 31 от Закона за здравето са задължение на Общината. Тя осъществява контрол върху чистотата, както и върху обема и условията за осъществяване на животновъдна дейност на общинска територия. Условия и реда за отглеждане на селскостопански животни на територията на общината, както и реда за опазване на чистотата са регламентирани от съответната общинска наредба. В тази връзка е необходимо при регистрацията на животновъдните обекти в регулацията на населените места да се изисква становище на общината за допустимия вид и брой животни за отглеждане.  При актуализиране на Образец ЗХОЖ-17А - заявление за издаване на удостоверение за регистрация на животновъден обект предложението ще бъде взето под внимание за обектите извън регулацията на населените места. Това ще бъде отразено чрез промяна на в текста „Копие от Становище на общината за допустимия вид и брой животни за отглеждане“ ще се добави „което се изисква по отношение на обекти, разположени в регулацията на населените места.“ |
|  | **БВС - постъпило в МЗХГ с регистрационен индекс**  **62-350 от 18.11.2019 г.** | 1. по § 3 от проекта:  БВС е ПРОТИВ предложената промяна.  МОТИВИ: по т. 1: Предложената промяна на чл. 8, ал. 2 и новата разпоредба на чл. 9а са насочени в една посока - да се даде възможност на държавни служители от БАБХ да изпълняват мерки по профилактичните програми. БВС многократно е възразявал срещу опитите на БАБХ, която е контролен орган да изпълнява такива мерки, тъй като това е класически пример за конфликт на интереси. Изискванията на Европейските регламенти са категорични - да се спазват стриктно диференцираните контролни и изпълнителни функции от всички ветеринарни лекари упражняващи ветеринарномедицинската професия.  по т. 2: Така направената формулировка е неясна и препращаща към друг нормативен акт от същия ранг. Ако ще се транспонира Регламента, макар да няма никаква нужда, то това да бъде направено по подходящ начин. | Приема се |  |
|  |  | 2. по § 6 от проекта:  БВС предлага създаването на нов § 6а със следния текст:  1. В чл. 17 след думите „висшето образование“ се добавя „и членуват в съсловната организация“.  2. В чл. 18 ал. 2 след думите „професионални квалификации“ да се добави „и членуват в съответната съсловна организация“.  МОТИВИ: С тези добавки се подчертава задължението на всички практикуващи ветеринарни лекари да са членове на БВС, съгласно разпоредбата на чл. 2, ал. 1 от ЗСОВЛБ. В последните години се установяват случаи, в които ветеринарни лекари-чужденци, упражняват професията в Република България без да са членове на съответните съсловни организации на ветеринарните лекари в техните страни и без да спазват разпоредбите на ЗВД и ЗСОВЛБ. | Не се приема | Предложението не касае ЗИД на ЗВД. Закона за ветеринарномедицинската дейност прави разлика между понятията *„*ветеринарномедицинска професия“ и “ветеринарномедицинска практика“. Предложението на БВС ще задължи всички ветеринарни лекари на територията на страната (държавни служители, служители във фармацевтични компании, университетски преподаватели, служители в лаборатории и т.н) да бъдат членове на Българския ветеринарен съюз. |
|  |  | 3. по § 7 от проекта:  БВС не възразява на предложението, доколкото се създава нов чл. 20а, третиращ обучението на различните целеви групи. Считаме обаче, че тук е мястото да се посочи, че БВС осъществява продължаващото обучение на регистрираните ветеринарни лекари, за което вече има създадена структура и организация.  Поради това БВС предлага създаването на нов чл. 206 със следния текст:  Чл. 20б. (1) Продължаващото ветеринарномедицинско обучение на регистрираните ветеринарни лекари се организира н провежда от Българския ветеринарен съюз.  МОТИВИ: В Устава на БВС е уреден въпросът с продължаващото обучение на регистрираните ветеринарни лекари, като е създаден орган и е приета система. Необходимо е обаче този процес да има законодателна регламентация, доколкото той е уреден според европейската практика и се извършва от съсловната организация, но засега това е регламентирано само чрез устава на БВС. | Приема се по принцип | Текстът на чл. 20а отпада от законопроекта. Дейностите, свързани с обучението на целевите групи ще бъдат определени в проект на Закон за управление на агрохранителната верига.  Считаме, че систематичното място на предложението е в Закона за съсловната организация на ветеринарните лекари в България. |
|  |  | 4. по § 8 от проекта:  БВС предлага създаването на нов § 8а със следното съдържание:  1. В чл. 26, ал. 2 думите „наредби на министъра на земеделието, храните и горите“ се заменят с „наредби от Българския ветеринарен съюз“.  МОТИВИ: Като саморегулираща се съсловна организация БВС има правото и задължението да създава стандарти за добра ветеринарномедицинска практика и за професионална етика. Приет е и действа Кодекс за добра ветеринарномедицинска практика и професионална етика, който се прилага. Необходимо е в закона да бъде посочено практическото значение на тези документи. | Не се приема | Предложението не касае ЗИД на ЗВД.  Съгласно чл. 2, ал.1 от Закон за нормативните актове, нормативни актове могат да се издават само органите, предвидени от [Конституцията](apis://NORM|1002|0||) или от закон.  Контролът върху обектите по чл. 26 от ЗВД се извършва от БАБХ, следователно изискванията към тези обекти се определят с наредби на министъра на земеделието, храните и горите. В състава на работните групи, изготвящи нормативните документи има представители на БВС. |
|  |  | 2. В чл. 27, ал. 5 да отпадне изцяло.  МОТИВИ: Разпоредбата противоречи на ал. 1, която определя кой може да създава лечебно заведение. Животновъдният обект не е нито физическо, нито юридическо лице, а сграда и територия. | Приема се |  |
|  |  | 5. по § 9 от проекта:  БВС е против приемането на тази разпоредба  1. И преди са правени опити да се промени законът, като се определи някаква честота на посещенията на регистрираните ветеринарни лекари на животновъдните обекти.  Предложеният текст на § 9 представлява недопустима намеса на държавата в отношенията между собственика на животните и ветеринарния лекар. Това са облигационни отношения, при които всяка страна има права и задължения, престират се услуги и пари. С въвеждането на някакви количествени показатели, по никакъв начин не се гарантира изпълнението на задълженията по договора. Още повече, че няма нужда държавата да се явява защитник на стопаните, защото така нарушава равнопоставеността на страните в гражданскоправните отношения. Те затова са и гражданскоправни, защото държавата няма право да се меси в тях. | Не се приема | Съгласно член 25 на Регламент 429/2016 собствениците или ползвателите на животновъдни обекти гарантират, че животновъдните обекти се посещават от ветеринарен лекар, когато е целесъобразно, с цел проверка на здравословното състояние на животните поради рисковете, свързани със съответния животновъден обект, като се вземат предвид:  а) вида на животновъдния обект;  б) видовете и категориите отглеждани в животновъдния обект животни;  в) епидемиологичната ситуация в зоната или региона по отношение на болестите от списъка и нововъзникващите болести, на които са податливи животните в животновъдния обект;  г) всички останали видове надзор или официален контрол, които са от значение и чийто предмет са отглежданите животни и видът животновъден обект.  Такива посещения за проверка на здравословното състояние на животните се извършват с честота, която е пропорционална на рисковете, свързани със съответния животновъден обект.  Те може да се комбинират с посещения за други цели.  Предвидените посещения за проверка на здравословното състояние на животните се извършват с цел профилактика на болестите, по-специално чрез  а) предоставяне на съвети на съответния оператор във връзка с биологичната сигурност и други въпроси, свързани със здравеопазването на животните, които са от значение за вида животновъден обект и за видовете и категориите отглеждани в животновъдния обект животни  б) откриване на всякакви признаци, които показват наличието на болести от списъка или нововъзникващи болести, и информация за тях;  С въвеждането на честота на посещенията в обектите (в зависимост от капацитета им) се цели засилване на надзор като ключов елемент от политиката за контрол на болестите. Осигурява се ранното откриване на заразни болести по животните и ефикасното уведомяване за тях като по този начин да дава възможност да бъдат изпълнени своевременно мерките за профилактика и контрол на болести и да се осигурят условия за ликвидиране на съответната болест. |
|  |  | 2. БВС предлага в разпоредбата на чл. 39, ал. 2, т. 14 да бъде  допълнена и да бъде посочен срок за въвеждане на данни във ВетИС. Разпоредбата да има следното съдържание:  14. (нова - ДВ, бр. 7 от 2013 г.) въвеждат в срок от 7 дни в Интегрираната информационна система на БАБХ:  Ако това се приеме, направеното в § 26 от проекта предложение за изменение на чл. 132, ал. 2 се явява ненужно и не следва да се приема. | Приема се |  |
|  |  | 6. по § 10 от проекта:  1. БВС е против отпадането на тази разпоредба.  МОТИВИ: БВС е против отпадане на чл. 41, защото кметовете няма да могат да изпълняват задълженията си по чл. 133 от закона, ако нямат тази информация. | Приема се |  |
|  |  | 2. Предлагаме нов § 10а: В чл. 46 след израза, „ветеринарните лекари“ да се допълнят думите „упражняващи професията“ и текста да стане :  „Чл. 46. (Изм. - ДВ, бр. 84 от 2007 г.) Ветеринарните лекари, упражняващи професията, членуват в БВС при условия и по ред, определени със Закона за съсловната организация на ветеринарните лекари в България.  МОТИВИ: Така текста ще съответства на чл. 2 от ЗСОВЛБ и е по-прецизен. | Не се приема | Предложението не касае ЗИД на ЗВД. |
|  |  | 7. по § 11 от проекта:  1. БВС предлага допълване на разпоредбата на досегашния текст, който става ал. 1, с цел създаване на яснота кой може да бъде изпълнител на профилактичните програми. Сега действащата разпоредба е широко дефинирана и е необходимо уточнение. Предлагаме след думата лекари да се добави „регистрирани по чл. 25 от закона". Така текстът придобива следния вид:  ал. 1: Изпълнители на мерките по програмите по чл. 46з, 46и и чл. 118, ал. 1 са ветеринарни лекари, регистрирани по чл. 25 от закона.  МОТИВИ: Изпълнителите на мерки по програмите трябва да са регистрирани ветеринарни лекари, иначе се получава двоен стандарт за понятието ветеринарномедицинска практика. | Приема се |  |
|  |  | 2. БВС е против приемането на формулировката на новосъздадената ал. 2.  МОТИВИ: БВС е против този текст, защото влиза в противоречие с други текстове от закона, а и с Регламент 702, който изисква помощта за тези мерки да е регламентирана и ясно изразена от собственика на животни. Понятието всички животни е неправилно, защото не е разрешено изпълнението на мерки при нерегистрирани животни, както и други видове животни извън профилактичната програма.  БВС предлага нов текст на предложената ал. 2 на чл. 46д, както следва: ал. 2. Регистрираните ветеринарни лекари изпълняват мерките по програмата за профилактика, надзор, контрол и ликвидиране на болести по животните и зоонози на всички регистрирани животни по населени места определени от съответната ОК на БВС. | Приема се | Текстът е редактиран и е постигнато съгласие на работно заседание с представители на БВС. |
|  |  | 8. по § 12 от проекта:  БВС е против отмяната на разпоредбата на чл. 46е.  Разпоредбата гарантира обхващането на отглеждането на животни за лични нужди, както и спазването на изискването на Регламент (ЕС) 702/2014 и най-вече чл. 6, § 2. Наличието на договор е задължително, за да се спази изискването на регламента и съответните указания на МЗХГ, утвърдени от председателя на УС на ДФЗ за прилагането на държавна помощ. В противен случай помощта, която биха получили стопаните маже да бъде определена като нерегламентирана. | Приема се |  |
|  |  | 9. по § 13 от проекта:  БВС е против предлаганата промяна.  Считаме, че следва да бъде отменен целият чл. 46ж от Закона.  МОТИВИ: Този член трябва да се отмени изцяло, защото влиза в противоречие с целия дух на ЗВД. От една страна за всички ветеринарни лекари, които осъществяват практика се изисква регистрация по чл. 25, а от друга страна мерките по програмите се тълкуват като нещо различно от практика, което е нонсенс. Освен това изразът „при необходимост“ е много широк като смисъл и дава възможност за некоректно прилагане на тази разпоредба. | Не се приема | Необходимо е при отказ от страна на регистрираните ветеринарни лекари да изпълняват мерките заложени в програмите, те да се изпълнят от ветеринарните лекари от системата на БАБХ, както е предвидено в чл. 46ж. Мерките за профилактика, надзор контрол и ликвидиране на болестите по животните по смисъла на Регламент 429/2016 са дейности по официален контрол и следователно са задължение на държавата. Възлагането на изпълнението им на регистрираните лекари по чл. 25 от ЗВД е делегиране на дейностите по официален контрол от страна на държавата. При необходимост или в случай на отказ от страна на регистрираните ветеринарни лекари да изпълняват тези делегирани задължения те трябва да бъдат извършени от компетентния орган. |
|  |  | 10. по § 26 от проекта:  БВС е против изменението на чл. 132, ал. 2 от Закона. БВС предлага да отпадане ал.2 като цяло.  Чл. 132 по принцип урежда задълженията на стопаните, а не на регистрираните ветеринарни лекари. Систематичното място на второто предложение от алинея 2 не е тук. Затова в т. 5 от настоящето изложение сме направили предложение за допълнение на чл. 39, ал. 1. т. 14 - в текста по § 9 от проекта.  МОТИВИ: В чл. 132, ал. 2 се предвижда срок за въвеждане на данни в информационната система за извършване на съответно профилактично мероприятие. Този срок от 3 дни очевидно не е добре преценен, поради спецификата на ветеринарно медицинската дейност, извършвана в отдалечени райони на страната с несигурни комуникации /интернет/ и трудоемката дейност по извършването на самите манипулации, естеството на работата, когато усилията са насочени към изпълнение на действията на терен, а не към въвеждане на информация и съответното тяхното последващо отразяване в информационната система. Практиката показва, че посоченият срок се оказва недостатъчен и трудно може да бъде спазен. Това е така, защото в периоди на кампании, когато се извършват масовите мероприятия по профилактичната програма, ветеринарните лекари са изключително натоварени и не разполагат с достатъчно време. В тези периоди най-важно е своевременното извършване на предвидените профилактични дейности, като въвеждането на информацията може да бъде направено и по-късно. В никакъв случай не отпада задължението за въвеждане, но то се извършва в по-продължителен срок. Смятаме, че срок по-малък от 7 дни би бил практически неизпълним. | Приема се |  |
|  |  | 11. нов § 26а:  БВС предлага промяна в ал. 3 на чл. 132 от закона  В чл. 132, ал. 3 т. 1, б. „а“ след думите „регламент ЕО 1760/2000“ вместо израза „от официален ветеринарен лекар“ да се запише „от Вет ИС на БАБХ“.  Текстът придобива следния вид:  ,,а) (изм. - ДВ, бр. 14 от 2016 г., в сила от 19.02.2016 г.) едри преживни животни - с паспорт съгласно Регламент (ЕО) № 1760/2000 от ВетИС на БАБХ.“ | Приема се | Текстът е редактиран и е постигнато съгласие на работно заседание с представители на БВС. |
|  |  | 12. по § 28 от проекта:  1. БВС е против отмяната на т. 3 от ал. 1 на чл. 137.  МОТИВИ: Не сме съгласни да не се представя договор, това крие риск от необхващане на животните от ветеринарномедицинско обслужване. | Приема се |  |
|  |  | 2. БВС е против промяната и в ал. 3, с която срокът се увеличава от 3 на 10 дни.  МОТИВИ: Да се запази тридневен срок. Налице е двоен стандарт, когато БАБХ трябва да извърши някакво действие, сроковете навсякъде се удължават, а за всички други участници се скъсяват! | Приема се |  |
|  |  | 3. С проекта се създават нови алинеи 11-15 за регистрация на лични стопанства. БВС е за скъсяване на предвидените срокове с цел ускоряване процеса. Предлагаме следното:  3.1. в ал. 11, т. 2 срокът от 15 дни да се намали на 7 дни;  3.2. в ал. 11, т. 3 срокът от едномесечен да се намали на 7 дни;  3.3. в ал. 11, т. 4 срокът от 10 дни да се намали на 7 дни. | Приема се |  |
|  |  | 4. БВС предлага създаването на нова т. 7 в ал. 11 със следния текст:  „7. ОДБХ уведомява Регистрирания ветеринарен лекар за извършване на идентификация на животните в новорегистрирания обект.“  МОТИВИ: Процедурата от т. 1-6 се извършва без знанието на РВЛ, поради което е необходимо той да бъде уведомен за регистрирания обект. | Приема се |  |
|  |  | 13. по §29 от проекта:  1. БВС предлага редакция на предложения текст на чл. 137а, ал. 1, като изразът: „на общото събрание на областната колегия“ се промени в множествено число : „на общите събрания на областните колегии" и текстът да придобие следният вид:  „Чл. 137а. (1) Собствениците или ползвателите на обекти, регистрирани по реда на чл. 137, ал. 1-9, сключват с регистрирани ветеринарни лекари, определени на общите събрания на областните колегии на БВС, договор за профилактика, лечение и диагностика на болестите по животните и за изпълнение на мерките по програмата за профилактика, надзор, контрол и ликвидиране на болести по животните и зоонози. Образецът на договора в частта му за изпълнение на мерките по програмата за профилактика, надзор, контрол и ликвидиране на болести по животните и зоонози се утвърждава от изпълнителния директор на БАБХ, след съгласуване с БВС. | Приема се |  |
|  |  | 2. БВС е против приемането на разпоредбата на ал. 2 от проекта.  МОТИВИ: Едно от изискванията за издаване на удостоверение за регистрация трябва да е копие от договор с РВЛ. Когато се представи договор, до хипотезата на ал. 2 няма как да се достигне и тя е излишна. | Приема се |  |
|  |  | 3. БВС е против приемането на разпоредбата на ал. 3 от проекта.  МОТИВИ: Това е уредено в наредба по чл. 26 и не е правилно в закона да се записват такива ограничителни текстове. Изискванията са категориите амбулатории да се определят с поднормативен акт. | Приема се |  |
|  |  | 4. БВС предлага в текста на предложената ал. 5 да отпадне изразът „екземпляр, от“, а след „община“ да се добави „и на съответната ОК на БВС“ и разпоредбата да има следния вид.  (5) Всеки регистриран ветеринарен лекар изготвя списък на обектите, които ще обслужва по силата на сключените договори, който се предоставя на официалния ветеринарен лекар по здравеопазване на животните, отговарящ за съответната община и на съответната ОК на БВС.  МОТИВИ: Така се постига прецизиране на текста, за да се избегне двусмислие и се дава възможност съответната ОК на БВС да следи дали се спазват решенията и. | Приема се |  |
|  |  | 5. БВС предлага нова редакция на ал. 14, както следва:  (14) Регистрираните ветеринарни лекари, сключили договори за обслужване на животновъдни обекти с индустриален характер в свиневъдството и птицевъдството нямат право да сключват договори по чл. 1376.  МОТИВИ: Предложението е за спазване на мерките във връзка с биосигурността в индустриалните ферми. | Приема се |  |
|  |  | 14. по § 30 от проекта:  1. БВС предлага промяна в редакцията на ал. 1 на чл. 137б, както следва:  Чл. 137б. (1) Общото събрание на съответната Областна колегия на БВС с решение определя регистрирани ветеринарни лекари за всяко населено място в съответната област. Разпределението на регистрираните ветеринарни лекари по населени места се публикува на интернет страницата на БВС и се оповестява по подходящ начин във всяко кметство за прилежащата му територия. | Приема се |  |
|  |  | 2. БВС предлага в текста на ал. 4 , изречение второ да отпадне изразът „и копие от договорите“ и разпоредбата да придобие следния вид:  (4) Регистрираните ветеринарни лекари изготвят списък на обектите, които ще обслужват по силата на сключените договори. Списъкът се предоставя на официалния ветеринарен лекар на съответната община.  МОТИВИ: Списъка е достатъчно доказателство, за което носи отговорност ветеринарния лекар и се избягва излишно копиране на документи. В чл. 39 ал. 2 т. 7 е посочено, че при поискване тази документация може да бъде предоставена. | Приема се |  |
|  |  | 3. БВС е против приемането на разпоредбата на ал. 5.  МОТИВИ: Така предложения текст в ал. 5 вменява отговорност на регистрираните ветеринарни лекари за нарушение, извършено от стопаните, отглеждащи животни в нерегистриран животновъден обект. РВЛ не са контролен орган и не могат да поемат функции на полиция или местна власт.  Вменяването на контролни задължения на регистрираните ветеринарни лекари е недопустимо - те са изпълнители на услуги. Установяването на нерегистрирани обекти, неидентифицирани животни е функция на официалните ветеринарни лекари, защото те отговарят за приложението на закона. Регистрираните ветеринарни лекари се задължават да оказват съдействие за отстраняване на тези нарушения от стопаните. | Приема се по принцип | Идентификацията на животните и регистрацията на животновъдните обекти са основна част за изпълнението на мерките за профилактика, надзор контрол и ликвидиране на болестите по животните. Съгласно чл. 12 на Регламент 429/2016 ветеринарните лекари си сътрудничат с компетентния орган, при прилагането на мерките за профилактика и контрол на болести. На РВЛ са възложени контролни дейности по смисъла на Регламент 2017/625. |
|  |  | 15. по § 49 от проекта:  1. БВС предлага промяна в предложената редакция по ал. 2 на чл. 174, като текстът „по чл. 132, ал. 2“ бъде заменен с израза „ по чл. 39, ал. 2, т. 14“.  МОТИВИ: Систематичното място на срока е в чл. 39. където се уреждат задълженията на РВЛ. | Приема се |  |
|  |  | 2. БВС предлага в чл. 174, ал. 4 да се отмени изразът „и в съответната община“, като се замени на негово място с текста: „която представя ежемесечна обобщена информация на съответните общини.“ Разпоредбата придобива следната редакция:  Чл. 174 (4) Ветеринарният лекар изпраща ежемесечно данните от ветеринарномедицинския паспорт на всяко регистрирано куче в ОДБХ, която представя ежемесечна обобщена информация на съответните общини.  МОТИВИ: Тъй като компетентния орган по контрол на идентификацията е БАБХ и според чл. 39. ал. 2 т, 6 - ветеринарните лекари изпращат периодично отчети в ОДБХ, няма причина да се дублира изпращането на информация до различни институции от тях. Съвсем нормално и логично е ОДБХ да предоставя тази информация на кметствата в обобщен и официален вид като начин на субординация между държавни институции. | Приема се по принцип | Текстът е редактиран при междуведомственото съгласуване. |
|  |  | 3. БВС предлага в ал. 4 след думата „извършените“ да се добави изразът „действия и“, така ще може да бъде заплатен трудът на ветеринарния лекар по въвеждането на информацията във ВетИС. | Приема се |  |
|  |  | 16. по § 107 от проекта:  1. БВС предлага редакция на ал. 1 на чл. 369, като разпоредбата придобива следния вид:  (1) Търговците на едро с ВМП имат право да доставят ВМП на търговци на едро и дребно с ВМП, на ветеринарномедицински заведения по чл. 26, ал. 1, т. 1 и 2.  МОТИВИ: Това е единствения начин да бъде установен истински контрол на движението на ВМП с карентни срокове. Продаването на лекарства от складове на едро с рецепта, не е нормално, защото с рецепта се изписват малки количества лекарства, свързани с лечението на отделни пациенти, а това е търговия на дребно и не би трябвало да се дава възможност на складовете да продават огромни количества лекарства, оправдани с фиктивни рецепти и то издадени от лекари, които дори не обслужват съответния обект. | Приема се | Текстът е редактиран и е постигнато съгласие на работно заседание с представители на БВС. |
|  |  | 2. БВС е против създаването на нова ал. 4, защото с редакцията на ал. 1 се постига целеният ефект.  3. БВС предлага отмяна на ал. 4 от сега действащата разпоредба, защото при приемането на изменението на ал. 1 тя не е приложима. | Не се приема | Съществуват животновъдни обекти с голям брой животни, закупуващи в значителни количества ВМП за нуждите на профилактичните си програми (например ваксини, противопаразитни средства), които количества трудно биха били осигурени, съхранявани и доставяни в съответствие с изискванията от търговци на дребно с ВМП и от практикуващи ветеринарни лекари. В тази връзка е редно, с оглед гарантиране на веригата за доставки на ВМП и достъпа на животновъдството до тях, законодателството да предвижда възможност собствениците на животновъдни обекти да закупуват ВМП от търговеца на едро след представяне на рецепта за конкретния вид и количество ВМП за съответните животни, издадена от регистрирания ветеринарен лекар;  Ветеринарномедицинските заведения не разполагат с условия за съхранение и разпространение на ВМП, посочени в съответните нормативни актове регламентиращи търговията с ВМП. В случай, че физическите и юридически лица, управляващи ветеринарномедицински заведения желаят да извършват търговия на дребно или търговия на едро с ВМП, същите могат да извършват тези дейности след получаване на лиценз за търговия на дребно или търговия на едро с ВМП. |
|  |  |
|  |  | 17. по § 126 от проекта:  БВС е против приемането на подобна разпоредба.  МОТИВИ: Предложили сме отпадане на чл. 137б, ал. 5 по съображения, подробно изложени в § 30.  С предложението на § 126 от проекта се въвежда отговорност (глоба) за недоносителството. В Република България единствено Наказателният кодекс регламентира тези категории, но само и единствено по отношение на престъпленията. Вменяването на подобно задължение е противоправно и поставя всички регистрирани ветеринарни лекари в позицията на избор - да са доносници или съвестно да си изпълняват договорните си задължения. Това е равнозначно да бъдат задължени всички граждани да донасят в полицията, че съседът им кара кола пиян и в противен случай да има глоба. Вменяването на контролни задължения на регистрираните ветеринарни лекари е недопустимо - те са изпълнители на услуги. Установяването на нерегистрирани обекти, неидентифицирани животни е функция на официалните ветеринарни лекари, защото те отговарят за приложението на закона. | Не се приема | Идентификацията на животните и регистрацията на животновъдните обекти са основна част за изпълнението на мерките за профилактика, надзор контрол и ликвидиране на болестите по животните. Съгласно чл. 12 на Регламент 429/2016 ветеринарните лекари си сътрудничат с компетентния орган, при прилагането на мерките за профилактика и контрол на болести. |
|  |  | 18. по § 141 от проекта:  БВС е против приемането на предвидените промени. Против сме завишаването на санкциите, защото няма причина, която да обосновава необходимостта от подобно увеличение в пъти. Така определената санкция не съответства на тежестта на нарушението и на доходите | Не се приема | Необходимо е санкциите да бъдат пропорционални, ефективни и възпиращи съгласно изискванията на Регламент 882/2004. Размера на санкцията е пропорционален на тежестта на нарушението и последствията от него върху здравето на хората и животните. |
|  |  | Българския ветеринарен съюз изразява своята готовност да участва със свои представители и допълнителни становища при обсъждането на Проект на Решение на Министерския съвет за одобряване на проект на Закон за изменение и допълнение на Закона за ветеринарномедицинската дейност. | Приема се |  |
|  | **СВЛБ**  **д-р Ирина Тодорова**  [**uvb@abv.bg**](mailto:uvb@abv.bg)  **19.11.2019 г.**  **(по електронен път)** | 1. Да се създаде пои параграф, като следващите да се преномериран:  „В чл. 109 след думите „ ал. 2“ се добавя „т. 1“.  Мотиви: Считаме, че в обхвата на Наредбата на МЗХГ по чл. 109 от ЗВД трябва да попадат само условията и реда за изплащане на обезщетения на собствениците на животни в случаите по чл. 47, ал. 1. Предвид на естеството на дейностите посочени в т. 2-8 на ал. 2, в чл. 108 не е приложимо условията и реда за разходването на средствата за тези дейности да попадат в обхвата на наредба. | Приема се |  |
|  |  | 2. В § 27. с който се предлагат изменения и допълнения в чл. 133 от ЗВД. в текста на т. 2 да се създаде буква „ж“ със следното съдържание:  „ ж) създава се т. 10: поддържат и актуализират публичен регистър на домашните кучета, в т. ч. ловни кучета и кучета, които придружават или охраняват селскостопански животни, които се отвеждат в регистриран животновъден обект“.  Мотиви: Осъществяване на контрол върху собствениците на домашните любимци, по отношение на спазването на законовите разпоредби, посочени в чл. 173, т. 3 и чл. 174 от ЗВД. | Приема се |  |
|  |  | 3. Във връзка с промените в § 38 считаме, че трябва да се създаде нов параграф 43 и следващите да се преномерират: „чл. 147, ал. 1 думите „смъртта или“ се заличават.“ | Приема се |  |
|  |  | 4. След § 52 да се създадат два нови параграфа и следващите да се преномерират:  „ §. В чл. 226 думите „наредбите по чл. 59 и чл. 66, ал. 2“ се заменят с „наредбата по чл.59“.  „ §. В чл. 229, ал. 3 думите „определени с наредбата по чл. 66, ал. 2“ се заличават.“ | Приема се |  |
|  |  | 5. В глава десета „Обезвреждане, съхранение, транспортиране и унищожаване на странични животински продукти“ е регламентиран регистрационния режим и начина на ползване на обектите за обезвреждане и съхранение на странични животински продукти. Всички изисквания предвидени в глава десета се отнасят до обектите с изключение на изискването, че тази дейност може да се осъществява от търговци. С оглед на факта, че регистрацията се извършва по отношение на обекта, предлагаме да се разшири кръга от субектите, който могат да притежават и съответно да извършват тази дейност. По този начин ще бъде дадена възможност всички субекти, които разполагат с необходимата инфраструктура (обекти) да извършват дейности за обезвреждане и съхранение на странични животински продукти.  След § 58 да се създадат два нови параграфа и следващите да се преномерират:  „ § В чл. 260, ал. 1 думите „посочени в наредбата по чл. 66, ал. 2“ се заличават.  §. В чл. 262 се правят следните изменения:  В ал. 1 думите „Търговец, който“ се заменят с „Лице, което“, а думите „В заявлението се посочва дейността в обекта, ЕИК на търговеца по Закона за търговския регистър и регистъра на юридическите лица с нестопанско цел“ се заличават. В ал. 4 думите „определени с наредбата по чл. 66, ал. 2“ се заличават.“ | Приема се |  |
|  |  | 6. След § 59 да се създаде нов параграф и следващите да се преномерират:  „ §. В чл. 266 се правят следните изменения:  а) В ал. 1 думите „вписаният в регистъра търговец“ се заменят с „вписаното в регистъра лице“.  б) В ал. 2 думите „вписания в регистъра търговец“ се заменят с „вписаното в регистъра лице“.“ | Приема се |  |
|  |  | 7. Сегашният § 60 да се измени така:  „ § В чл. 267 се правят следните изменения:  а) В ал. 1, т. 1 думите „вписания в регистъра търговец“ се заменят с „вписаното в регистъра лице“.  б) В ал. 2 думите „вписаният в регистъра търговец“ се заменят с „вписаното в регистъра лице“.  в) В ал. 3 думите „и отбелязва това в регистъра“ се заличават.“ | Приема се |  |
|  |  | 8. След § 60 да се създаде нов параграф и следващите да се преномерират:  „ §. В чл. 270. ал. 1, т. 3 и ал. 2 думите „посочени в наредбата по чл. 66. ал. 2“ се заличават. | Приема се |  |
|  |  | 9. След § 137 да се създаде нов параграф и следващите да се преномерират:  „ §. Член 448 се отменя.“ | Приема се |  |
|  |  | 10. По преценка на вносителя на Законопроекта и във връзка с влизането в сила на Регламент (ЕС) 2017/625 предлагаме в проекта да се въведат разпоредби, касаещи извършването на официален контрол и официални дейности по реда на Регламент (ЕС) 2017/625 и утвърждаване на процедура от Изпълнителният директор на БАБХ за действията, които БАБХ следва да предприеме при установяване на несъответствие с изискванията за хуманно отношение към животните, съгласно чл. 21, параграф 6 на Регламент (ЕС) 2017/625. | Приема се |  |
|  | **Elena78419**  **от Портала за об-ществени консул-тации – получено на 21 ноември 2019 г.** | Против  Не смятам, че този проект на закон е в синхрон с възможностите на българските граждани, които са собственици на животни. Изискванията са прекалено високи и очакваните резултати не са релевантни с общата картина. | Не се приема | Република България като държава членка на Европейския съюз прилага мерки за профилактика и ликвидиране на заразни болести, регламентирани в европейското законодателство. |
|  | **edelibashe**  **от Портала за обществени консултации – получено на 21 ноември 2019 г.** | Против  Пълна липса на синхрон между проекта и гледните точки на заинтересованите страни. Адмирации за БВС и адекватното становище. | Не се приема | Проведени са три работни срещи с ръководството на Българския ветеринарен съюз. Всяко от техните предложения са широко дебатирани и обсъдени, като голяма част от предложенията от постъпилото им становище са отразени в законопроекта. |
|  | **asimeonov**  **от Портала за об-ществени консул-тации – получено на 21 ноември 2019 г.** | Против  Не мисля, че този проектозакон ще доведе до позитивни резултати. | Не се приема | Законопроектът е изготвен с цел актуализиране на националните мерки за решаване на спешни въпроси, осигуряващи ограничаване на разпространението на заразни болести, включително зоонози в съответствие с правопилагането на европейското законодателство. |
|  | **Lyubomirll**  **от Портала за об-ществени консул-тации – получено на 21 ноември 2019 г.** | Против  Изключително полезно е да започнем да се съобразяване с европейското право най-после. Друг е въпроса как това ще се отрази и засегне голяма част от хората в страната, с оглед начина на живот водещ се в по-малките и средни населени места. Съгласен съм, със становището на БВС и мисля, че те разбират проблема в този законопроект, което си личи от изложените от тях мотиви. | Не се приема | В проведените срещи с ръководството на Българския ветеринарен съюз се постигна консенсус по голяма част от техните предложения. |
|  | **Амета Холдинг АД**  **Lyubo Lozanov**  [**mailto:ceo@ameta.bg**](mailto:ceo@ameta.bg)  **03.12.2019 г.**  **(по електронен път)** | § 9. чл. 39:  „15. посещават животновъдните обекти за изпълнение на мерките по програмата за профилактика, надзор, контрол и ликвидиране на болести по животните и зоонози с честота, посочена в процедура, одобрена от изпълнителния директор на БАБХ.“  Коментар: Посещение в обекти: Не е практично БАБХ да определя честота на посещения по индустриални обекти. Алтернативно, може БАБХ да определи минимална честота на посещение при изпълнение на мерките по програмата за профилактика, надзор, контрол и ликвидиране на болести по животните и зоонози.  Предложение: „15. Посещават животновъдните обекти за изпълнение на мерките по програмата за профилактика, надзор, контрол и ликвидиране на болести по животните и зоонози с минимална честота, съобразена с епизоотичната обстановка, одобрена от изпълнителния директор на БАБХ.“ | Приема се по принцип | Честотата на посещенията са определени в процедура, одобрена от БАБХ в съответствие със Становище за определяне на честотата на посещения в животновъдни обекти с цел предоставяне на ветеринарномедицинско обслужване според вида, категорията на животните и оценка на риска, изготвено от Центъра за оценка за риска по хранителната верига. |
|  |  | § 11, чл. 46д:  “(2) Ветеринарните лекари изпълняват мерките по програмата за профилактика, надзор, контрол и ликвидиране на болести по животните и зоонози на всички животни на територия, определена от БАБХ.”  Коментар: 1. Определянето на територии като цяло е непрактично е, защото е възможно да се създадат условия за кросконтаминация и трябва да се вземат в предвид множество местните условия, особено по отношение на по-големите ферми.  2. Определянето на територии за профилактика и надзор ограничава избора на индустриалните оператори, защото дейностите се осигуряват от наети от операторите ветеринарни лекари.  Предложение: “(2) Ветеринарните лекари изпълняват мерките по програмата за профилактика, надзор, контрол и ликвидиране на болести по животните и зоонози на територия, определена от БАБХ, в съответните обектите с които ветеринарните лекари имат сключен договор по чл. 137.” | Приема се по принцип | Текстът е редактиран при междуведомственото съгласуване. При изготвянето на законопроекта е обърнато особено внимание на мерките за биосигурност и тяхното прилагане на всички нива и от всички заинтересовани лица.  С цел осигуряване на биосигурност във фермите, не се позволява на регистрирани ветеринарни лекари, сключили договори за профилактика, лечение и диагностика на болестите по животните и за изпълнение на мерките по програмата за профилактика, надзор, контрол и ликвидиране на болести по животните и зоонози със собственици или ползватели на ферми, да сключват такива договори със собственици или ползватели на лични стопанства. |
|  |  | § 29, чл. 137а.  „(1) Собствениците или ползвателите на обекти, регистрирани по реда на чл. 137, ал. 1-9, сключват с регистрирани ветеринарни лекари, определени на общото събрание на областната колегия на БВС, договор за профилактика, лечение и диагностика на болестите по животните и за изпълнение на мерките по програмата за профилактика, надзор, контрол и ликвидиране на болести по животните и зоонози. Образецът на договора в частта му за изпълнение на мерките по програмата за профилактика, надзор, контрол и ликвидиране на болести по животните и зоонози се утвърждава от изпълнителния директор на БАБХ, след съгласуване с БВС.“  Коментар: По отношение на индустриалните ферми, не е практично избора на компаниите да подлежи на санкция от областната колегия на БВС, която по своя смисъл е съсловно НПО. Естествено е компаниите да се съобразят със санкция на държавен орган/агенция, но не и НПО, където дори не е необходимо да навлизаме в критериите кога определени лекари могат да бъдат издигнати. Това предложение залага потенциал за ненужни конфликти.  Предложение: „Чл. 137а. (1) Собствениците или ползвателите на обекти, регистрирани по реда на чл. 137, ал. 1-9, сключват с регистрирани ветеринарни лекари, договор за профилактика, лечение и диагностика на болестите по животните и за изпълнение на мерките по програмата за профилактика, надзор, контрол и ликвидиране на болести по животните и зоонози. Образецът на договора в частта му за изпълнение на мерките по програмата за профилактика, надзор, контрол и ликвидиране на болести по животните и зоонози се утвърждава от изпълнителния директор на БАБХ.“ | Приема се по принцип | Текстът е редактиран при междуведомственото съгласуване.  Настоящата процедура е регламентирана в Закона за съсловната организация на ветеринарните лекари в България. РВЛ, с които имате сключени договори ще информират за избора, заявен на общото събрание на БВС. |
|  |  | § 29, чл. 137а.  (3) Регистрираните ветеринарни лекари по ал. 1, упражняват ветеринарномедицинска практика във ветеринарни клиники и амбулатории (кабинети) от категории I, II или III от съответната наредба, издадена на основание на чл. 26, ал. 2.  Коментар: Ветеринарномедицинското обслужване, прегледите и леченията се извършват на терен – във фермите, а не в амбулаториите. Добра практика изисква всички диагностични процедури и изследвания по скринигови програми, извън тези направени на терен, да се правят в акредитирани лаборатории.  Предложение: Регистрираните ветеринарни лекари по ал. 1, упражняват ветеринарномедицинска практика във ветеринарни клиники и амбулатории (кабинети) регистрирани по чл. 26, ал. 2. | Приема се | Текстът е редактиран при междуведомственото съгласуване. |
|  | **НСГБ**  **Михаил Михайлов**  **nsg.bg@abv.bg**  **04.12.2019 г.**  **(по електронен път)** | Ние не се спираме конкретно на предложените промени, точки и параграфи по отношение на Проекта на ЗВМД. Чрез нашето Становище искаме да обърнем внимание, къде ние виждаме най-големи пропуски по отношение ветеринарното обслужване на животновъдството ни.  • В мотивите към проекта са дадени осем точки по които трябва да се работи. Повече от тези точки са засегнати и в предишни Закони. При ново неизпълнение, ще има ли виновни, или ще се пише пак проект за промяна на Закона.  • В тази връзка, в проекта има 30 параграфа относно наказания на фермери и практикуващи лекари. Защо няма глоби и за държавните служители, които ще трябва да изпълняват точките заложени в Мотивите на документа. | Приема се по принцип | Дисциплинарната отговорност на държавните служители е уредена от разпоредбите на чл. 89 до 100 от Закона за държавния служител. |
|  |  |
|  |  | • Има проблем с изпълнение профилактичната програма по отношение доставката на ваксини. Обикновено тя се провежда в най-неподходящото време най-вече през лятото, в най-големите горещини. Когато насекомите вече са си свършили работата по разпространение на болестите, а животните са изложени на топлинния стрес и стреса от ваксините и намаляват продуктивността си. Подобна е ситуацията за ваксиниране на телетата навършили четири месечна възраст. Всичко това води до икономически загуби за фермерите. Ако не се доставят ваксините в най-подходящото време, да се пропуща ваксинация и да се глобяват виновните за това. | Приема се | Компетентният орган предприема мерки за навременното изпълнение на мерките заложени в „Националната програма за профилактика, надзор, контрол и ликвидиране на болестите по животните и зоонозите в България“. |
|  |  | • Да се наблегне повече на профилактиката. При възникване на зоо епизоотична обстановка да се правят буферни ваксинационни зони, а не да се ваксинирам поголовно цялата страна.  • За да се случи това трябва да има голям контрол по движение на живи животни. | Приема се по принцип | При възникване на заболяване мерките, предприемани от компетентния орган са съобразени с действащото европейско и национално законодателство и са съгласувани с Европейската Комисия. |
|  |  |
|  |  | • Пълно обхващане от ветеринарните служби на селскостопанските животни в страната. Няма заден двор, няма преден двор. Които има животни трябва да изпълнява разпоредбите- идентификция, регистрация, профилактика. | Приема се | Основните цели на законопроекта са облекчаване на режима за регистрация на обектите, отглеждащи животни за лични нужди и гарантиране на ветеринарномедицинското обслужване на всички животни на територията на страната. |
|  |  | • Облекчаване режима по предвижване на животните. Пътните листи да се издават от ветеринарни лекари обслужващи района. Те са най-добре запознати с обстановката в техния район и със стадата от които ще се изнасят животни. | Приема се по принцип | Предложението не касае ЗИД на ЗВД. Може да бъде обсъждано при изготвяне на нов ЗВД.  Разпоредбите са свързани с контрола на живите животни на територията на цялата страна и с оглед констатирани огнища и спазване на забраната за движение от ограничителните и предпазни зони. |
|  |  | • Да се контролира тристепенно вноса на суровини от животинска продукция в България. За да се защити от лошо качествените вносни продукти нашия пазар. | Приема се по принцип | Предложението не касае ЗИД на ЗВД. Република България като държава членка на Европейския съюз прилага мерки за профилактика и ликвидиране на заразни болести, регламентирани в европейското законодателство. |
|  |  | • Осигуряването по всяко време с лекарства на големите ферми. | Приема се по принцип | Търговията с ветеринарномедицински продукти е регламентирана в Директива 2001/82/ЕО. Предложението не касае ЗИД на ЗВД. Осигуряването на лекарства е отговорност на собственика. |
|  |  | • Връзката между БАБХ, БВС и фермерите, на практика не съществува.  Независимо от това, че не внасяме предложения по промяна или допълване на членове от Закона, с нашето Становище, можем да помогнем за допълване или нови точки в проекта. | Приема се по принцип | Една от основните цели на проекта е гарантиране на ветеринарномедицинското обслужване на всички животни на територията на цялата страната.Важен елемент е ефективната комуникация между всички заинтересовани страни. |
|  |  |
|  | **АИСБ**  **Румен Андреев-Председател** [**aisb@abv.bg**](mailto:aisb@abv.bg)  **АСБ**  **Д-р Полина Хаджистоева**  **04.12.2019 г.**  **(по електронен път)** | По § 8 от проекта: Подкрепяме предложението на МЗХГ подзаконовите нормативни актове да бъдат издавани от Министъра на земеделието, храните и горите. Не сме съгласни с предложението на Български ветеринарен съюз подзаконовите актове да бъдат издавани от тях. На лице ще бъде противоречие с чл. 2 от Закона за нормативните актове: Нормативни актове могат да издават само органите, предвидени от Конституцията или от закон. | Приема се |  |
|  |  | По § 26 от проекта: В чл. 132 се правят следните изменения и допълнения:  27 населват животни в животновъдни обекти само след писмено разрешение на директора на съответната ОДБХ, извършена предварителна оценка на риска от ЦОРХВ и при спазване на изискванията на процедура, одобрена от изпълнителният директор на БАБХ, съгласувана от директора на ЦОРХВ  а) в които са изпълнени мерките за ограничаване и ликвидиране на констатирани болести по чл. 47. ал. 1:  б) попадащи в зоните за ограничение, определени съгласно заповед на изпълнителния, директор на БАБХ и или с решение или регламент на Европейската комисия.  НЕ СМЕ СЪГЛАСНИ С ПРЕДЛОЖЕНАТА ПРОМЯНА!  Становище: 1. Не е формулирано в какви срокове ще се дава съгласие от Директора на съответната ОДБХ:  2. Кой ще извършва предварителната оценка на риска от ЦОРХВ и в какви срокове след уведомяване или поискване:  3. Няма дефиниция при какви обстоятелства се обявяват „зони на ограничение“ и дали в тях се ограничава отглеждане или движение на животни. | Приема се по принцип | Населването на животни в животновъдни обекти, които са били засегнати от заболяване или обекти, които попадат в зоните за ограничение наложени със заповед на компетентния орган или Решение на ЕК ще бъде възможно само след писмено разрешение на директора на съответната ОДБХ, извършена предварителна оценка на риска от ЦОРХВ и при спазване на изискванията на процедура, одобрена от изпълнителният директор на БАБХ, съгласувана от директора на ЦОРХВ.  В процедурата са определени всички срокове. Тя е коригирана след становището на асоциациите. |
|  |  | По § 30 от проекта: Член 137б се изменя така:  ,,137б. (1) Общото събрание на съответната областна колегия на БВС с решение определя регистриран ветеринарен лекар за всяка територия в съответната област. Разпределението на регистрираните ветеринарни лекари по територии се публикува на интернет страницата на БВС и се оповестява по подходящ начин във всяко кметство за прилежащата му територия.  (2) Директорът на ОДБХ сключва договор с регистрираните ветеринарни лекари по ал. 1 изпълнение на мерките за профилактика, лечение и диагностика на болестите по животните и на мерките по програмата за профилактика, надзор, контрол и ликвидиране на болести по животните и зоонози за животновъдните обектите, регистрирани по чл. 137, ал. 11 на територията на областта. Образецът на договора се утвърждава от изпълнителния директор на БАБХ, след съгласуване с БВС,,  НЕ СМЕ СЪГЛАСНИ С ПРЕДЛОЖЕНАТА ПРОМЯНА!  Становище: Не е взета предвид гъстотата на обектите и броя на животните във всяка област, ще бъде ли достатъчен само един лекар. При сходни т.нар. „законови монополи“ като нотариуси, частни съдебни изпълнители и др. под се взема предвид броя на населението, за да се осигури оптимално предлагане на съответната услуга. Необходимо е да се помисли за механизъм за избягване и ограничаване на конкуренцията между ветеринарните лекари. | Приема се по принцип | Разпределението ще бъде съобразено с особеностите на животновъдството в съответния регион, броя на общините, броя на населените места във всяка община, вида и структурата на животновъдните обекти и броя и вида на животните, подлежащи на планово и текущо ветеринарномедицинско обслужване. |
|  |  | По § 39 от проекта: Член 142 се изменя така:  „Чл. 142. (1) Не се изплаща обезщетение на собственици на животни, които:  1. не са изпълнили изискванията по чл. 132, ал. 1 точки 1 – 6, 10 – 12, 15 – 20, 24, 26 и 27;  2. не са регистрирали животновъдния си обект по чл. 137;  3. не са предоставили животните си за изпълнение на мярката по чл. 140, ал. 1;  4. са нарушили забрани, наложени със заповеди на министъра на земеделието, храните и горите или на изпълнителният директор на БАБХ;  5. са нарушили забрана по чл. 139, ал. 1.  6. са допуснали възникване на една и съща болест по чл. 47, ал. 1 два или повече пъти за период от две години.  7. са регистрирали нови обекти в зоните за ограничение, определени със заповед на изпълнителния директор на БАБХ и/или с решение или регламент на Европейската комисия за периода на ограничението.  (2) За нарушенията по ал. 1 се съставя констативен протокол от официален ветеринарен лекар.“  НЕ СМЕ СЪГЛАСНИ С ПРЕДЛОЖЕНАТА ПРОМЯНА!  Становище: Държавата ограничава отговорността си предвидена до сега в Закона за ветеринарномедицинската дейност за допуснато преминаване през граница на болести по животните. Физическата охрана и граничния санитарен контрол е отговорност на държавата.  По § 41 от проекта: В чл. 144 се правят следните изменения и допълнения:  1. В ал. 1, т. 1 се изменя така:  „1. цени на производител за живо тегло за конкретният вид и категория животни, предоставени от Националния статистически институт за тримесечието, което предхожда възникването на болестта, или“  2. Създават се ал. 3, 4 и 5:  „(3) Когато няма определени цени по реда на ал. 1, т. 1, изпълнителният директор на БАБХ или оправомощено от него лице възлага определянето на същите на лицензиран оценител.  (4) Възнаграждението на лицензирания оценител е за сметка на бюджета на БАБХ.  (5) В случаите по ал. 1, т. 1 и ал. 3 максималният размер на обезщетението се определя в наредбата по чл. 109.“  НЕ СМЕ СЪГЛАСНИ С ПРЕДЛОЖЕНАТА ПРОМЯНА!  Становище: Противоречи на пазарната логика определяне на цена на обезщетението по „цени на производител на живот тегло“ – животните за разплод не се продават на база живо тегло, а на качества, селектирана порода и др. под. Не е предвидена възможност за арбитраж на оценките, ако земеделския производител не е съгласен с оценката да се назначи повторна или оценка от 3-ма оценители. Предпочитаме споровете да се решават по пътя на медиацията, а не само в съда.  По § 42 от проекта: В чл. 146 се правят следните изменения и допълнения:  1. Досегашният текст става ал. 1 и в нея думите „пазарна цена по видове“ се заменят с „цена на производител по видове и категории“, а „месеца, който“ се заменят с „тримесечието, което“;  2. Създават се ал. 2 и 3:  „(2) Когато няма определени цени по реда на ал. 1, изпълнителният директор на БАБХ или оправомощено от него лице възлага определянето на същите на лицензиран оценител.  (3) Възнаграждението на лицензирания оценител е за сметка на бюджета на БАБХ.“  НЕ СМЕ СЪГЛАСНИ С ПРЕДЛОЖЕНАТА ПРОМЯНА!  Становище: Противоречи на пазарната логика определяне на цена на обезщетението по „цени на производител по видове и категории“ – селектирани и елитни зародишни продукти се поръчват основно от чужбина, в България липсват такива производители. Следва да се включи в обезщетението и цената на транспорта, ако зародишните продукти са доставени от чужбина. Не е предвидена възможност за арбитраж на оценките, ако земеделския производител не е съгласен с оценката да се назначи повторна или оценка от 3-ма оценители. Предпочитаме споровете да се решават по пътя на медиацията, а не само в съда.  По § 43 от проекта: В чл. 148 се правят следните изменения и допълнения:  1. Точка 1 се изменя така:  „1. съставя акт за обезщетение по образец в срок до 30 работни дни от датата на смъртта или унищожаването и изплаща обезщетението в срок до 30 дни от датата на изготвеният акт или след осигуряване на средства по бюджета на БАБХ; обезщетението може да се изплаща, редуцирано с коефициент, определен по реда наредбата по чл. 109.“  2. В т. 3 накрая се добавя „Заповедта се съобщава и може да се обжалва по реда на Административнопроцесуалния кодекс.“  НЕ СМЕ СЪГЛАСНИ С ПРЕДЛОЖЕНАТА ПРОМЯНА!  Становище: Абсолютно ограничаване на отговорността на държавата по досега действащите разпоредби. На всички е ясно, че дори да бъде осъдена БАБХ да заплати обезщетение принудително изпълнение срещу държавен орган не може да се провежда и стопаните на евтанизирани живот ще трябва да чакат благоволението на държавата да осигури бюджет. | Не се приема | Прилагането на мерките за биосигурност е споделена отговорност. Към настоящият момент обезщетението за умрели, унищожени и принудително заклани животни трябва да се изчислява на база „пазарни цени“, което затруднява до голяма степен органите на БАБХ при изпълнение на задължението за определяне размера на обезщетението. Националният статистически институт (НСИ) не събира данни за всички отгледани и произведени в България селскостопански животни и продукти, а само за тези със значителен дял в селскостопанското производство. Изследването на „цените на производител“ се извършва и публикува тримесечно, поради което в повечето случаи подаваната информация не се отнася за месеца, който предхожда възникването на болестта, каквото е изискването на ЗВД. В тях не се включват разходи за доставка, транспорт, данъци (в т.ч. ДДС), субсидии (ако има такива) и др.  Текстът е редактиран при междуведомственото съгласуване.  Законът регламентира редица мерки за ограничаване и ликвидиране на заболяванията. При неспазване на определените изисквания не се изплащат и обезщетения.  Законопроектът е изготвен с цел актуализиране на националните мерки за решаване на спешни въпроси, осигуряващи ограничаване на разпространението на заразни болести, включително зоонози в съответствие с правопилагането на европейското законодателство. |
|  | **FP**  **от Портала за общест-вени консултации – получено на 04 декември 2019 г.** | Не се чете | Не се приема | Коментарът не се чете. |
|  | **Димитрина Иванова**  **от Портала за общест-вени консултации – получено на 04 декември 2019 г.** | Необосновани и неприложими промени.  Направените предложения относно промени, налагащи нови изисквания за по-висока биосигурност, контрол и регулация са напълно несъвместими с действащи в момента нормативни актове в Република България и ЕС. Като най- фрапиращи ще посоча вменяването на дейности по компетентността до момента на БАБХ и ОДБХ, прехвърлени с промените на кметовете като: 1. инвентаризация на животните в животновъдните обекти, загробването, осигуряването на транспорт и ресурс за организирането на тези дейности. 2. определянето на ФИЗИЧЕСКИ или юридически лица за изпълняването на специфични дейности по програмите на БАБХ с размити и неконкретни критерии, в предвид дълбоко икономически загуби за селските стопани без ясно изразени критерии за възлагане на обществени поръчки, правомощия и отговорности. 3. Приравняване на критериите и ЗАДЪЛЖИТЕЛНАТА регистрация за животни от „лично стопанство“, водещо до допълнителни разходи за хора, които отглеждат животни за лична прехрана, разходи за ветеринарен лекар, профилактика, лечение, ваксинации и същевременно без право да продават продукцията си. И не на последно място, липсата на квалифициран персонал , необходим и в момента, без да са включени животните от заден двор, е проблем от години на системата, с удвояване на задълженията и обектите практически е невъзможно да се покрият новите критерии, при така предложените процедури. Липса на адекватен икономически анализ на промените и посоката за намаляване на селскостопанските животни за по-ефективен контрол,са най- големите пропуски за предложените промени, които ще доведат до хаос и неприложимост. | Не се приема | Въвеждането на допълнителни задължения на кметовете и кметските наместници е с оглед предприемане на мерки за намаляване на риска от възникване и разпространение на заразни болести по животните, а в случаи на възникване на такива, оказване на съдействие на органите на БАБХ при прилагането на мерки за тяхното ограничаване и ликвидиране.  При прилагането на разпоредбата на чл. 133 от действащия Закон за ветеринарномедицинската дейност (ЗВД) се установява, че тя не е достатъчно ефективна за осъществяване на координирани и навременни действия от страна на местните власти при прилагането на мерките за недопускане възникването на болести по животните, както и за тяхното ограничаване и ликвидиране.  Ще се осигури възможност на БАБХ да възлага на други лица изпълнението на някои от мерките при ограничаване и ликвидиране на болестите по животните. Целта на промяната е компетентният орган да може да прояви гъвкавост при констатиране на заболяване на фона на намаленият специализиран административен капацитет, с който разполага. Обучени хора ще организират и провеждат изпълнението на тези мерки, а ветеринарните лекари ще извършат епизоотичните проучвания за определяне и контролиране на всички възможни рискове. Това ще регламентира правилно разпределяне на задълженията и отговорностите, което ще повиши ефективността на прилаганият официален контрол.  Налага се да бъде подобрена организацията на ветеринарномедицинското обслужване на животните, осъществявано от регистрираните ветеринарни лекари. Въвеждането на териториален принцип при сключване на договори с регистрираните ветеринарни лекари за изпълнение на мерките по програмата за профилактика, надзор, контрол и ликвидиране на болести по животните и зоонози в личните стопанства ще гарантира ветеринарномедицинското обслужване на всички животни на територията на дадено населено място. Предвидено е да бъде облекчен съществуващият режим за регистрация на обектите отглеждащи животни за лични нужди, като собствениците и ползвателите им ще бъдат освободени от такса. |
|  | **НСОРБ - постъпило в МЗХГ с регистрацио-нен индекс**  **62-374 от 04.12.2019 г.** | След проведени консултации с местни власти, засегнати от африканската чума по свинете. Ви информирам, че НСОРБ възразява срещу вменяването на допълнителни задължения за местите органи по § 27 от цитирания законопроект във връзка с унищожаване на животински отпадни продукти, особено по отношение организацията на мерките за превенция, изграждането и обезопасяването на трупни траншеи, както и по § 28. т. 4 от законопроекта, без осигуряване на необходимите финансови средства. Съгласно действащите разпоредби загробването на общински терени е авариен способ, използван при невъзможност да се приложат мерките по чл. 259 от ЗВМД - унищожаване чрез услугите на постоянно действащи екарисажи или мобилни инсталации.  Въпреки договорите за такива услуги за десетки милиони лева от държавния бюджет кризите с чумата по дребните преживни животни и чумата по свинете от последните години бяха решени за сметка на бюджетите на малките общини и техния поземлен фонд. Тази порочна практика следва да се прекрати, като изпълнението на допълнителните задължения, възложени на общините чрез § 27 и § 28 от законопроекта, следва да бъде компенсирано със средства от държавния бюджет. | Не се приема | По отношение на § 27 чл.137, ал.3, т.2 задължението за организирането на определянето на терен за загробване на животните е регламентирано в Наредба№ 22 от 10.02.2006 г. за условията и реда за обезвреждане на странични животински продукти и на продукти, получени от тях, и на специфичнорискови материали извън обектите, регистрирани в РВМС.  По отношение на §28, т.4 и посоченото допълнително задължение за кметовете и кметските наместници, не е свързано с ангажирането на допълнителен финансов ресурс на общините. Същото се обезпечава чрез средствата за персонал в съответните общини и не се предвиждат изразходване на допълнителни средства от страна на местната администрация.  Новите задължения, регламентирани в двата параграфа са свързани с необходимостта местната власт да предприема мерки и оказва съдействие на БАБХ по прилагане на мерките за ограничаване и ликвидиране на болести, включително и зоонози и в съответствие с чл. 17, ал.1, т.4 от Закона за местното самоуправление и местната администрация, където „Местното самоуправление се изразява в правото и реалната възможност на гражданите и избраните от тях органи да решават самостоятелно всички въпроси от местно значение, които законът е предоставил в тяхна компетентност в сферата на: 4. здравеопазването.“  Необходимо е по-детайлно регламентиране на задълженията на кметовете и кметските наместници с оглед предприемане на мерки за намаляване на риска от възникване и разпространение на заразни болести по животните, а в случаи на възникване на такива, оказване на съдействие на органите на БАБХ при прилагането на мерките за тяхното ограничаване и ликвидиране.  При прилагането на разпоредбата на чл. 133 от действащия Закон за ветеринарномедицинска дейност (ЗВД) се установява, че тя не е достатъчна за осъществяване на координирани и навременни действия от страна на местните власти при прилагането на мерките за недопускане възникването на болести по животните, както и за тяхното ограничаване и ликвидиране. В резултат на последните констатирани огнища на болести са установени следните слабости:   * Забавяне на дейностите при обезвреждане на животните, поради трудности при определяне местата за загробване; * Слабости при комуникацията, координацията и организацията на действията на отделните компетентни органи на местно ниво (ветеринарни лекари и общини). * Установен голям брой нерегистрирани стопанства, отглеждащи животни за лични нужди. * Липса на споделена отговорност от всички заинтересовани страни;   С допълнителните определени задължения на собствениците и ползвателите на животновъдни обекти, както на кметовете и кметските наместници ще се осигури адекватно и навременно съдействие на контролният орган при провеждането на неговите функции. Ще се намали риска от възникване и разпространение на заразни болести по животните, а в случаи на възникване на такива, оказване на съдействие на органите на БАБХ при прилагането на мерки за тяхното ограничаване и ликвидиране.  При местните власти ще се установи съгласуваност и предсказуемост, които ще допринесат положително въздействие върху усещането за сигурност в населението, което в последните години е намалило доверието си в институциите. |
|  | **Тракийски университет**  **Гергана Николова**  **gnikolova.vet@gmail.com**  **03.12.2019 г.**  **(по електронен път)** | В чл. 19, ал. 1 се създава т. 4:  „4. изисква и съдейства за провеждане на продължаващо обучение и квалификация в професионално направление „Ветеринарна медицина“ съвместно с ветеринарномедицинските факултети, за служители от системата на БАБХ с ръководни и административни функции на централно, областно и общинско ниво. “  Предложение: Мотивът за предложения текст е необходимостта от надграждане на знания, усвоени при завършването, но и придобиване на нови такива като квалификация в сферата на управление на ветеринарномедицинските дейности (като организация на профилактиката и борбата със заразните болести, безопасността на храните и др.). Следва да се заложи като изискване към лицата с административни правомощия да притежават необходим минимум от компетенции по управление на човешки ресурси, право, счетоводство и финансов контрол и др. специализирани сфери, за които специалистите от областта на аграрните науки и ветеринарна медицина не получават познания по време на професионалното си обучение и последващо тясно профилиране. | Приема се по принцип | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | § 125. Създава се чл. 418б:  „Чл. 418б. При неизпълнение на изискванията на чл. 20а, ал. 1 се налага имуществена санкция от 1000 до 3000 лв., а при повторно нарушение – от 3 000 до 5 000 лв.“  Предложение: Няма яснота на кого се налага санкцията – на образователните институции, които трябва да изготвят програми за обучение, на представители на целеви групи, които не се явяват на обучение...? | Приема се по принцип | Разпоредбата отпада от законопроекта. Дейностите, свързани с обучението на целевите групи ще бъдат определени в проект на Закон за управление на агрохранителната верига. |
|  | **Фондация „Четири лапи“ - постъпило в МЗХГ с регистрацио-нен индекс**  **62-375 от 04.12.2019 г.** | I. В чл. 27 да се заличи ал. 5.  Мотиви: В ал. 1 на същия член е посочено кой може да създава ветеринарномедицинско заведение - физическо или юридическо лице, а разпоредбата на ал. 5 противоречи на това определение. Животновъдният обект не е нито физическо, нито юридическо лице, а постройка/ сграда или територия/място. Потвърждава се и от посоченото определение в § 1, т. 36 от Допълнителните разпоредби:  „36. „Животновъден обект“ е всяко място, където временно или постоянно се отглеждат или настаняват животни, с изключение на ветеринарни клиники или амбулатории.“ | Приема се | Разпоредбата отпада по предложение на БВС. |
|  |  | II. Към чл. 39, ал. 2, т. 14 след думите „системата на БАБХ“ да се добави „в срок до три дни“.  Мотиви: Срокът е посочен по-назад в Закона за ветеринарномедицинската дейност (ЗВД), а именно в чл. 132, ал. 2, който в своята цялост регламентира задълженията на собствениците на животновъдни обекти, в които отглеждат селскостопански животни. Задълженията на всеки ветеринарен лекар, регистриран да упражнява ветеринарномедицинска практика, са изброени в началото на нормативния акт, а именно в чл. 39. Тъй като посоченият срок от три дни касае въвеждането на съответната информация в Интегрираната информационна система (ИИС) на Българска агенция по безопасност на храните (БАБХ) за всички видове животни, подлежащи на регистрация, е по-удачно да се измести от чл. 132, ал. 2 в чл. 39, ал. 2, т. 14. | Приема се по принцип | Текстът е редактиран при междуведомственото съгласуване. |
|  |  | III. В чл. 51, ал. 3 се създава нова точка 3 със следното съдържание:  „т. 3. органите на държавната и местната власт.“  Мотиви: Да се предостави достъп до ИИС на БАБХ на съответните служители от всички общински администрации на територията на Република България, ангажирани да проверяват собствениците на домашни любимци. Необходимо е и базите данни на общините, които използват отделни такива, да бъдат свързани с тази на БАБХ, за да се прехвърли и синхронизира въведената до този момент информация за регистрирани домашни кучета. Също така важен момент е управлението на информацията да бъде централизирано, така че да има възможност констатираните нарушения на ЗВД и Закона за защита на животните (ЗЗЖ) от съответното лице на територията на една община, да могат да се виждат и от служителите в другите общини, в случай, че нарушителят промени адресната си регистрация. Също така системата позволява да се получи информация за лицето, което първоначално е регистрирало съответните данни, както и за лицето, извършило последните корекции на същите. Основната цел на това предложение не е само от гледна точка на синхронизиране на наличната вече информация в различните бази данни, а също така да се опрости процедурата по регистрацията към момента от страна на собствениците на животни компаньони - веднъж при ветеринарен лекар, втори път в съответната общинска администрация. Регистрацията на животното да бъде резултат от изпълнение на разпоредбите по чл. 174 от страна на собственика или упълномощено лице (развъдник, осиновител), последвано от изпълнение на задълженията, вменени на ветеринарния лекар с чл. 174, ал. 3 и с чл. 39, ал. 2, т. 14 на ЗВД.  Казано по друг начин: трябва да се гарантира чипиране и регистриране чрез въвеждане еднократно на данните за едно животно, в една система, за да са на разположение при необходимост на съответното лице. По този начин би следвало да отпадне задължението на ветеринарния лекар по чл. 174, ал. 4 от ЗВД, както и санкциите за неизпълнението му по чл. 426б. Предоставянето на достъп на определените служители от общинските администрации е във връзка с разпоредбите на чл. 15, ал. 2 от Наредба № 6 от 08.10.2013 г. за изискванията към средствата за официална идентификация на животните и използването им, условията, реда и контрола по събиране, въвеждане, поддържане и използване на информацията в Интегрираната информационна система на Българска агенция по безопасност на храните (изд. от министъра на земеделието и храните, доп., ДВ, бр. 5 от 12.01.2018 г., в сила от 12.01.2018 г.) и се осъществява чрез издаване на заповед от изпълнителния директор на БАБХ на основание чл. 27, ал. 1, т. 8 и ал. 2 от същата наредба. Друг плюс от осигурения достъп, ще бъде възможността на управителя на приют за животни бързо и лесно да изпълни задълженията си съгласно чл. 16, ал. 5 от ЗЗЖ - ще може да издири собственика на домашен любимец, ако такъв се озове в приюта. | Приема се по принцип | Достъпът до информационната система ВетИс на БАБХ е определен в процедура, одобрена от изпълнителният директор на БАБХ.  Предложението е свързано с осигуряване на финансови средства и персонал, които не са планирани. Може да бъде обсъждано при изготвяне на нов Закон за ветеринарномедицинската дейност. |
|  |  | IV. В чл. 133 се добавя нова точка 10 със следното съдържание:  „т. 10. определят и обозначават територии в населените места, в които се забранява и разрешава свободното разхождане на животни компаньони.“  Мотиви: Всеки район в населено място, до който имат достъп, свободен или не, животни компаньони, трябва задължително да е обозначен с табела от общината, в която може да се посочат и конкретните санкции, ако са приети от общинските съвети, и ще бъдат наложени на собствениците на домашни любимци, които не са се съобразили с указания знак. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | V. В чл. 139, ал. 1 се правят следните изменения:  - в т. 7 запетаята и думите след нея „с изключение на животни, отглеждани за добив на кожи“ се заличават;  - създава се нова т. 14а със следното съдържание:  „14а. отглеждането и/ или развъждането и/ или умъртвяването на животни с цел добив на ценни кожи;“  - в т. 16 думите „чл. 51“ се заменят с думите „реда на чл. 137“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | VI. В чл. 151 се въвежда нова забрана с точка 18 със следния текст:  „18. продажбата на животни компаньони от лица или в обекти, които нямат регистрация по чл. 176 и не са вписани в регистрите по чл. 7, ал. 3, т. 1 и т. 2;“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | VII. В чл. 172 се правят следните корекции:  - текстът по т. 3 се променя както следва:  „3. да вземат мерки за предотвратяване на размножаването на животните или да се регистрират по реда на чл. 176, ал. 2“;  - в т. 4 след думата „размножаване“ да се добави текстът „се регистрират по реда на чл. 176 и“.  Мотиви към точки VI и VII: В Република България има законова забрана за търговия с кучета от нерегистрирани обекти. Въпреки това, е налице голямо по обем нерегламентирано размножаване, нелегален внос и търговия с кучета. Тази дейност ощетява не само обществото, чрез постоянното захранване на популацията от бездомни кучета, но и държавата, чрез несъбраните данъци от тези продажби.  Нещо повече - нелегалните развъждане и внос се извършват без наличието на ветеринарен контрол и представляват опасност за здравето както на хората, така и на други животни. Необходимо е да се забрани нерегламентираната търговия в интернет сайтове и на открито, за да се избегне развиването на отклонения в поведението на животните, предлагани за продажба, както и да се ограничи търговията със защитени или забранени за притежание от частни лица видове. Голяма част от животните, продавани в клетки на открити пазари, имат значителни и опасни освен за хората, но и за други животни в близост, поведенчески отклонения, каквото е и проявата на агресия. Животните, продавани в интернет сайтове и социални мрежи, в голяма част от случаите се развъждат незаконно, без да се съобразяват с нормално протичащите физиологични процеси при женските животни, разликата в размерите между двата пола, темперамента им или като цяло, което води до или създава опасност за увреждане здравето на животните. Често се прибягва до намеса в процеса на раждане на животното, но чрез прилагане на манипулации, които са несъвместими с ветеринарномедицинската наука и практика. В повечето случаи животните се отглеждат в среда, която не отговаря на минималните законови изисквания. Тъй като тези животни не са обект на контрол и проверка към момента и няма задължително въвеждане на данни, които да могат да бъдат проверени и съответните санкции да бъдат приложени при неизпълнение, най-релевантно е този тип продажби да бъде изцяло забранен. Един от основните проблеми е нерегламентираната развъдна дейност и продажба на кученца от развъдници и физически лица без задължителната регистрация на продавача и без гаранция за здравния статус на кученцата. Развъдниците са задължени да гарантират здравния статус с документ за произход съгласно разпоредбите на Наредба 41 от 10.12.2008 г. за изискванията към обекти, в които се отглеждат, развъждат и/или предлагат домашни любимци с цел търговия, към пансиони и приюти. Неспазването на регламента води до голям брой болни кучета, включително такива с етологични нарушения, което води както до прояви на агресивно поведение, така и до неспособност на собствениците да се справят с животните и съответно тяхното изоставяне и увеличаване на броя на бездомните кучета. Изключително важно е да се предвиди лицензиране и контрол на всички търговски обекти за развъждане на кучета като е препоръчително да се забрани търговията извън самите развъдници и задължително да се забрани на открити пазари. Строги стандарти за хуманното отношение трябва да бъдат част от изискванията за издаване на лиценз (като стандарти за обстановка, грижи, внимание, ветеринарен контрол, движение и разходки, честота на разплод на всяка женска т.н.). Малките развъдници, тип семеен бизнес, също трябва да бъдат лицензирани, ако искат да размножават кучетата си, без предварителен пазар за малките. Това би означавало, че само лицензирани развъдници може да продават своите кученца на свободния пазар (или чрез посредник, или директно). Всяко лице. което продаде куче, трябва да бъде задължено да предостави цялата информация за купувача на регистрационния орган, за да може институцията да актуализира своите данни и да извършва проверки на новия собственик. Трябва да се начислява лицензионна такса за покриване на разходите за лицензиране и приложение на законодателството. Трябва да има и система за лицензиране и контрол на всички места на продажба, включително на прекупвачите. Препоръчително е да бъде забранена продажбата в зоомагазини, тъй като те често не могат да покрият минималните стандарти за хуманно отношение към настанените животни, което понякога води до поведенчески проблеми. Задължителна забрана за търговията на открити пазари, панаири, събори и т.н. Продажби не следва да бъде разрешени на обществени места като градски площади, пазари др. Трябва да бъдат изисквани доказателства, че развъдникът отговаря на хуманни стандарти за предоставяне на лиценз (като стандарти за домашна обстановка, грижи, внимание, ветеринарен контрол и т.н.). Трябва да се начислява лицензионна такса за покриване на разходите за лицензиране и приложение на законодателството. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | VIII. Член 173 да се измени по следния начин:  „Чл. 173. Собствениците на животни компаньони са длъжни:  1. при извеждането им да носят в себе си ветеринарномедицински паспорт или негово копие, което да представят на общинските или ветеринарномедицинските  контролни органи, извършващи проверка посредством четящо устройство, отговарящо на ISO 11785, за установяване наличието или липсата на микрочип, отговарящ на стандарт ISO 11784;  2. да представят ветеринарномедицинския паспорт при посещение при ветеринарен лекар;  3. ежегодно да представят за ваксинация срещу бяс животните компаньони, които подлежат на задължителна такава;  4. да ги отглеждат при спазване разпоредбите на Закона за защита на животните.“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | IX. Член 174 да се измени както следва:  „Чл. 174. (1) Собствениците на кучета, навършили 4-седмична възраст, ги представят на ветеринарен лекар за идентификация чрез имплантиране на микрочип, отговарящ на стандарт ISO 11784, за издаване на ветеринарномедицински паспорт по образец, определен с Регламент (ЕС) № 577/2013 на Комисията от 28 юни 2013 г., както и за обезпаразитяване и регистрация чрез въвеждане на данните в Интегрираната информационна система на БАБХ.  (2) В 7-дневен срок от придобиване на куче собственикът го представя на ветеринарен лекар за упражняване на необходимите дейности по ал. 1 и за пререгистрация в Интегрираната информационна система на БАБХ чрез въвеждането на новите данни за собственост, задължително след предоставяне на съответния документ за придобиване или собственост. (3) Ветеринарният лекар поставя задължителната ваксина срещу бяс само на кучета, които са идентифицирани с микрочип и данните им са въведени в Интегрираната информационна система на БАБХ.  (4) Чрез въвеждане информацията по ал. 1 и ал. 2 в Интегрираната информационна система на БАБХ от ветеринарния лекар, данните автоматично регистрират новия собственик към съответната общинска администрация за заплащане на таксата по чл. 175, ал. 1.  (5) Собствениците, които отглеждат котки и/ или порове, изпълняват разпоредбите по ал. 1 и ал. 2 на този член.“  Мотиви към точки VIII и IX: Предложените текстове имат за цел да обвържат задължителната съгласно законодателството ваксинация срещу бяс със също толкова задължителната идентификация чрез поставяне на микрочип на домашния любимец. Процесът на регистрация приключва след като ветеринарният лекар изпълни задълженията си по чл. 39, ал. 2, т. 14 от ЗВД и въведе информацията в системата.  Задължителните профилактични мероприятия (вкл. ваксинации), посочени в одобрената Националната програма за профилактика, надзор, контрол и ликвидиране на болестите по животните (в това число и домашните любимци) и зоонозите в България, не могат да бъдат отразени/ регистрирани и проследени, ако животните не са идентифицирани с микрочип и данните не са отразени във ВетИС. Не може да се регистрират ваксинации в системата, ако конкретното животно не е идентифицирано и данните не са отразени в системата. Също така в този вид предложението за текст по алинея 2, осигурява проверка от страна на ветеринарния лекар на наличните данни за първия собственик (лицето, практикуващо развъдна дейност и/или продаващо кучето) преди животното да бъде пререгистрирано на новия си такъв. Но промяната на информацията с данните на новия собственик, става само след като предостави на ветеринарния лекар документ, доказващ по категоричен начин статуса му на собственик на съответното куче. По този начин ще се постигне по-висока степен на проследяемост и ще се предотврати изхвърлянето на домашни животни на улицата, което е основната причина за наличието на безстопанствени животни.  При предоставяне на частичен достъп до модул „Куче“, ще отпадне необходимостта от носенето на допълнителни идентификационни документи, защото при проверка в системата на установения микрочип, там излиза информацията, която е налична и в паспорта и е необходима на проверяващите. На този етап ИИС на БАБХ не е разработена или не е организирано заплащането за допълнителните услуги на поддържащата я външна софтуерна фирма, за да бъдат добавени отделни профили за котки и за порове. Но съгласно изискванията на Регламент (ЕС) № 576/2013 на Европейския парламент и на Съвета от 12 юни 2013 година относно движението с нетърговска цел на домашни любимци и за отмяна на Регламент (ЕО) № 998/2003 (известен още като „The new Pet Reguation“), тези два вида като домашни любимци, също подлежат на задължителната регистрация по аналогичен начин - идентифицирани с инжектируем транспондер и с издаден паспорт по образец, утвърден в Регламент 577/2013 на Комисията от 28 юни 2013 година за образците на идентификационни документи за движение с нетърговска цел на кучета, котки и порове, създаването на списък с територии и трети държави и изискванията за формата, оформлението и езика на декларациите за удостоверяване на съответствие с някои условия, предвидени в Регламент (ЕС) № 576/2013 на Европейския парламент и на Съвета. Поради неразрешеното противоречие от страна на компетентния орган в България, като временно решение да се практикува протоколите, от извършените идентификации на котки и порове, от практикуващия ветеринарен лекар, да се съхраняват отговорно. В зависимост от броя представени котки и порове за регистрация, ежеседмично или ежемесечно ветеринарният лекар да предоставя копия на протоколите за отчетния период като информация на съответната ОДБХ, на територията, на която е извършена услугата. Включването на задължителна идентификация за котките ще подпомогне разрешаването на проблема с овладяването на популацията на безстопанствени котки, който напоследък става все по-обхватен. | Приема се по принцип | Текстът е редактиран при междуведомственото съгласуване. |
|  |  | Х. В чл. 175, ал. 2 да отпадне точка 6.  Мотиви: Облекченията от освобождаване от такса на кучета, които придружават или охраняват селскостопански животни, да отпаднат, тъй като по този начин собствениците не се чувстват задължени да ги идентифицират и регистрират. Задължително засилване на контрола върху кучета, които се използват като пазачи на вили, строежи, градини, лозя и други. Контролът е наложителен, тъй като те са сред основните причини за увеличаване на броя на безстопанствените кучета. Доказателство за това твърдение е, че такова увеличаване се наблюдава предимно през есента, когато собствениците на летни вили ги напускат и изхвърлят домашните си любимци, които търсейки прехрана, стигат до най-близкия град. По данни от месечните отчети на извършените обработки на кучета във ветеринарната клиника на Фондация „Четири лапи“ в гр. Банкя в края на есента по улиците се появява голям брой нови некастрирани кучета. Това показва, че източникът на безстопанствени кучета не е възпроизвеждането на самите безстопанствени кучета, а домашните кучета с нежеланите им приплоди. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | III. Член 176 ясно да разграничава възможните две регистрации, позволяващи развъждане на животни компанъони. За целта следва да се измени по следния начин: „Чл. 176. (1) Собствениците на обекти, в които се отглеждат, развъждат и/ или предлагат домашни любимци с цел търговия, на пансиони, изолатори и приюти за животни, ги регистрират по реда на чл. 137 и отговарят на изискванията, уредени с наредба на министъра на земеделието, храните и горите, като към заявлението за регистрация прилагат и удостоверение за завършен курс по защита и хуманно отношение към животните. (2) Право на развъдна дейност на животни компаньони имат само лицата:  1. които са пълноправни членове на киноложки или фелиноложки клубове, или на други български или международни киноложки или фелиноложки федерации.  2. които при регистрация подават следните допълнителни документи:  - удостоверение за преминал курс по защита и хуманно отношение към животните, освен ако не са ветеринарни лекари;  - сертификат, удостоверяващ категорията, към която попадат след извършена категоризация по реда на нов Раздел XV към Глава втора от Наредба № 41 от 10.12.2008 г.  за изискванията към обектите, в които се отглеждат, развъждат и/ или предлагат животни-компаньони с цел търговия, към пансиони и приюти за животни, издаден от клуба, в който са регистрирани в зависимост от порода, която клубът селектира;  - копие на сключен договор с ветеринарен лекар за профилактика, лечение и диагностика  на болестите по животните;  - документ за заплатена такса съгласно тарифата по чл. 14, ал. 2, освен ако не е извършено плащане на същата по банков път;  3. са вписани в регистъра по чл. 7, ал. 3, т. 2.  След завършената процедура по регистрация развъдниците са длъжни преди всяка продажба на животно компаньон да предоставят документ за собственост на същото, а в случай, че са кучета, да са ги регистрирали по реда на чл. 174 на свое име като първи собственик в Интегрираната информационна система на БАБХ“.  Мотиви: За да се осигури изпълнение на законодателството, е необходим засилен контрол на задължителната идентификация и регистрация за лицата, практикуващи развъдна дейност и продаващи кученца. Всички лица, практикуващи развъдна дейност, трябва да бъдат задължени да регистрират животните по реда на чл. 174 от ЗВД на свое име като първи собственик преди да ги продадат, така че да се осигури проследяемост. Необходимостта от предложената алинея 3 е, за да има нова и улеснена процедура за регистрация на развъдната дейност на физически лица, но без да са задължени да регистрират животновъден обект по реда на чл. 137. Ще могат да извършват развъдна дейност в домовете и дворовете си, в малък брой, но без задължение да покриват завишените изисквания за обект, разписани в Наредба № 41, които са за професионални и големи развъдни ферми и за обекти, в които се отглеждат повече от две женски животни. Другата цел на улеснената процедура е лицата с право на развъдна дейност, също да имат регистрационен номер на апартамента/ двора си в системата на БАБХ за по-добра проследяемост на продадените животни. Всички собственици на некастрирани женски кучета биха могли да попаднат в тази категория. Въвеждане на ред, в който всички физически лица, които искат да упражняват развъдна дейност, следва да имат съгласието на етажната собственост. Независимо от липсата на животновъден обект, лицата не се освобождават от задълженията си по чл. 174 от ЗВД. като при идентификацията и регистрацията вписват себе си като първи собственик. По всяко време лицата са задължени да осигуряват на кучетата минималните условия при отглеждането им, регламентирани по закон. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинска-та дейност. |
|  |  | IV. В чл. 177 да се направят следните промени:  - в т. 1 думите „с тегло над 5 кг“ се заличават;  - в т. 1 и т. 2 думите „домашни любимци“ се заменят с думите „животни компаньони“;  - създава се нова точка 5 със следното съдържание:  „5. покупко-продажбата на животни компаньони от лица или от обекти, които не са регистрирани по реда на чл. 176, не са вписани в регистрите по чл. 7, ал. 3, т. 1 и т. 2, и не могат да предоставят документ за собственост.“  - текстът по ал. 2 да стане:  „(2) Интервенциите по ал. 1, т. 1 се допускат по изключение, когато извършването им е необходимо по ветеринарномедицинско предписание, или се налага, за да се запазят животът, здравето и доброто състояние на животното.“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | V. В края на изречението по чл. 178 се поставя запетая и се добавя следният текст:  „чрез извършване на брой проверки съгласно утвърден годишен план, както и след подаден сигнал от граждани и/ или при наличие на друго обосновано предположение за извършено нарушение.“  Мотиви: На национално ниво проблемът с агресивното поведение при кучетата и проблемът с изоставянето на кучета са свързани преди всичко с недостатъчен контрол върху домашните кучета, както и недостатъчна информираност на собствениците за техните задължения. Наблюденията ни сочат, че всяко второ бездомно куче не е родено на улицата.  Засилването на контрола, вменен съгласно чл. 178 от ЗВД, от страна на кметовете върху регистрацията на домашни кучета, събирането на данъци за притежаване на куче и глоби в случай на неизпълнение на задълженията от собствениците, регламентирани в чл. 172, чл. 173, чл. 177, ал. 1, т. 3 и т. 4 от ЗВД. Глобите се налагат от общинските служители на основание чл. 472, ал. 4, а ал. 5 от същия, а събирането им ще гарантира частичното обезпечаване на финансови средства в общинските бюджети, определени за изпълнение на Националната програма за овладяване популацията на безстопанствените животни. Поради липсата на контрол от страна на Министерството на земеделието, храните и горите, БАБХ и местната власт по отношение на собствениците на домашни кучета, липсват и предприети мерки за контрол върху домашните кучета, което не подпомага и овладяването на популацията от безстопанствени животни. Да бъде заложен брой проверки в целите и индикаторите на общините с цел осигуряване на бюджет за изпълняване на проекти и дейности, свързани с животните компаньони (създаване на площадки за кучета, създаване на нови и поддържане на вече съществуващите приюти за животни). Броят проверки е пропорционален на броя регистрирани домашни любимци в общината. Минималният брой проверки е равен на броя регистрирани кучета за предходната година в ИИС на БАБХ. Общинският бюджет, необходим за осигуряването на извършване на тези проверки, ще бъде осигурен по чл. 40б т. 2. Липсата на контрол и адекватно изпълнение от страна на контролните органи в лицето на органите на местната власт обаче прави действащите забрани неефективни. Прилагането на забраната на практика не се следи от контролните органи: няма проверки на терен, нито наказания за собствениците на кучета, които не спазват регламента. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | VI. В чл. 413 думите „глоба от 400 до 2 000 лв.“ да се заменят с „глоба от 1 000 до 4 000 лв.“, а при повторно нарушение „от 3 000 лв. до 5 000 лв.“  Мотиви: Въпреки законово регламентираното задължение (напр. в чл. 39, ал. 2, т. 14) на ветеринарните лекари да въвеждат в срок информацията за идентифицираните животни в ИИС на БАБХ, в това число и за домашните любимци, това задължение не се спазва, което е видимо при съпоставяне на обобщените данни, събрани по реда на Закона за достъп до обществена информация, от общините за броя на регистрираните домашни кучета на територията на съответната община, и същите данни, но при направена справка в ИИС на БАБХ от ветеринарните лекари към Фондация „Четири лапи“ за броя на въведените чипове на домашни кучета, регистрирани от ветеринарни лекари в системата, за един и същи период от време. Резултатът от това сравнение показва към днешна дата двойна разлика в полза на данните от общините. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | VII. В чл. 420а, ал. 1 след цифрата „5“ се поставя запетая и се добавя „14а“. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | VIII. В чл. 422 се правят следните изменения и допълнения:  - в ал. 1 числата „200“, „500“, „500“ и „1 000“ се заменят съответно с „2 000“, „3 000“, „3 000“ и „5 000";  - ал. 4 се изменя по следния начин:  „(4) в случаите на установено нарушение на чл. 151, т. 1-8 и т. 10-15, както и на чл. 177 животните могат да бъдат отнети в полза на държавата.“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | IX. Създава се нов чл. 422а със следния текст:  „Чл. 422а. При отнемане на животно в полза на държавата, същото безвъзмездно да се предостави за постоянно настаняване в:  1. зоологическа градина с лиценз, издаден по чл. 62 от Закона за биологичното разнообразие (ЗБР).  2. център за диви животни, регистриран по чл. 626 от ЗБР.  3. организация с нестопанска цел, регистрирана в обществена полза по реда на Закона за юридическите лица с нестопанска цел, и с предмет на дейност защита на животните, спасяване на бедстващи животни или опазване на животински видове.“  Мотиви към точки XVI и XVII: С нарастващата агресия в обществото, включително и зачестилите случаи на проявление на жестокост към животни е необходимо да се увеличат глобите за прояви на жестокост и към питомните и дивите животни, като превантивна мярка и възпиращ фактор за извършване на тези нарушения. Поради тази причина се предлага да се завишат санкциите, посочени в чл. 422, ал. 1. В ЗВД са добре формулирани случаите, свързани с проява на жестокост към животни, но липсва императивна мярка, която да даде възможност на контролните органи веднага да ги отнемат в полза на държавата животни, подложени на определени тежки жестокости. Предвид тази пречка предлагаме промените в чл. 422, ал. 4 от ЗВД. Също така в ЗВД не са уредени възможностите и местата за постоянно настаняване на животните след отнемането им в полза на държавата. Тази празнина може да се запълни с предложенията за създаване на новия член 422а в ЗВД, за да се конкретизират точно местата за постоянно настаняване на животните. | Не се приема | Предложението не касае ЗИД на ЗВД.  Случаите, свързани с отнемане на животни в полза на държавата са уредени в чл.139, ал.1, чл.139б, ал.1, т.1 и 2 и ал.5, чл.207, ал.3, чл.219, ал.2, чл.422, ал.4, чл.424, ал.3 и 425, ал.3 от Закона за ветеринарномедицинската дейност.  Част от тези разпоредби имат императивен характер /чл.139, ал.1, чл.139б, ал.1, т.1 и 2 и ал.5, чл.207, ал.3, чл.219, ал.2/, т.е предвиждат задължение на съответния административен орган да извърши отнемането, а други имат диспозитивен характер, т.е. предвиждат право на съответния административен орган да извърши отнемането, което право той може да упражни или не по своя преценка. От друга страна в по-голямата част от посочените разпоредби /чл.139, ал.1, чл.139б, ал.1, т.1 и 2 и ал.5, чл.207, ал.3, чл.219, ал.2/ законодателят е предвидил извършването на конкретни действия, които са пряко свързани с отнемането на животните в полза на държавата и не кореспондират с възможните решения, които се предлагат с разпоредбата на чл.422а.  Разпоредбите на чл.422, ал.4, чл.424, ал.3 и 425, ал.3 от закона, предвиждат при нарушаване съответно на забрани по чл.151, чл.158 и чл.169 от закона, освен съответното административно наказание, което трябва да бъде наложено, като допълнителна мярка, която може да се прилага по преценка на съответния административен орган, и отнемането на животните в полза на държавата. |
|  |  | Х. В член 426б текстът „по чл. 174, ал. 4“ да се промени на: „по чл. 174, ал. 1 и ал. 2“.  Мотиви: Няма конкретна административна санкция при нарушение на изискването за регистрация и по-конкретно при проверка и установяване липсата на чип на домашни кучета. За текста по алинея 4 на чл. 174 е предложено друго съдържание в точка IX от настоящото становище, което няма как да се обвързва с налагане на парична глоба. | Не се приема | Предложението не касае ЗИД на ЗВД. Санкцията е определена в чл.429. |
|  |  | XI. Предложение за добавяне на нов чл. 426в със следния текст:  „Чл. 426в. Който извършва продажба на животни компаньони без да е регистриран съгласно чл. 176, ал. 2 се наказва с глоба от 500 до 1 500 лв, а при повторно нарушение - от 2 000 до 4 000 лв. Освен паричната санкция задължително наличните животни компаньони се отнемат в полза на държавата.“  Мотиви: Въвеждането на тези административни санкции са наложителни, за да се сведе до минимум развъждането „на тъмно“, без регистрация по чл. 176 от ЗВД. Трябва да се наложат санкции за нерегистрираните развъдници и развъдници, както и за нерегламентирана търговия, развъждане и за некоректна или липсваща регистрация на развъден обект. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | XII. В чл. 472, ал. 1 и ал. 4 от ЗВД да отпадне препратката им към чл. 429 от същия.  Мотиви: Съществува противоречие между чл. 178 и чл. 472, ал. 4. Член 178 не вменява функции по чл. 174 на лицата, посочени в чл. 472, ал. 4. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | XIII. В Допълнителните разпоредби се създават нови три точки: т. 91а, т. 91б и т. 126 със следните текстове:  „91 а. „Развъдник“ е всяко място, в което с цел селекция, запазване и подобряване на породите, при спазване на изискванията на ЗЗЖ, се отглеждат и/ или продават некастрирани женски животни компаньони, даващи поколения.  91б. „Развъдник“ е физическо или юридическо лице, осъществяващо развъдна дейност, с цел селекция, запазване и подобряване на породите, чрез отглеждане и/ или продажба на некастрирани женски животни компаньони, даващи поколения.“  „126. „Ценни кожи“ са кожи от живо ши, които се отглеждат и/ или развъждат с цел производство на кожи с косъм и не се използват за консумация от човека.“  Мотиви към точки V, VII и XII от становището:  Фондация „Четири лапи“ отхвърля всяко отглеждане и убиване на животни с цел добив на кожи от етични съображения и от съображения, свързани с хуманното отношение към животните. Отглеждането на животни като норки, миещи мечки, лисици, зайци, чинчили и др. с цел добив на кожи, са свързани с изключително страдание на животните. Целта да се произведат ненужни и лесно заменяеми модни и луксозни предмети от кожата на животните по никакъв начин не може да оправдае мъчителното отглеждане и убиване на съответните животни. Необходимо е да се въведе забрана на отглеждане на животни за добив на кожи и по ред други причини:  - заради инвазивността на вида Американска норка, отглеждан във фермите на територията на страната и скъпоструващите щети по околната среда, които съпровождат изпускането му в природата. Възстановяването на местните видове ще отнеме години и ще струва милиони на данъкоплатците под формата на съфинансиране на европейски проекти и интервенции за справяне с проблема, който към настоящия момент все още може да бъде избегнат;  - заради високия риск от зоонози, пренасяни от вида Американска норка и риска от  разпространението им на фона на усложнената епизоогична обстановка в страната;  - заради високата токсичност на продуктите от кожа с косъм, която подлага на риск здравето на хората;  - заради обществения морал и нагласите на българите, които показват силна воля за забрана за отглеждането на животни за добив на кожа с косъм и присъединяване на страната към държавите членки, които вече са въвели забраната.  Обикновено отглежданите за кожа видове са тези, които са ценени за кожата си и/или тези, които се отглеждат сравнително лесно, напр. норка, чинчила, лисица, заек и т.н., независимо от родния им ареал, който може да е далеч от местоположението на фермите. Бягството на животните от съответните ферми по различни начини довежда до въвеждането на тези видове в нови региони извън техния естествен обхват (Наrrower, 2018).  Според LIFE и инвазивните чужди видове (Joao Pedro Silva и др., 2014), инвазивните хищници могат да бъдат сериозна заплаха за много видове, местни за ЕС: Когато инвазивните чужди видове променят баланса на други местни видове диви животни и / или плячката им, те могат дори да причинят радикални щети на цяла екосистема. Държавите, за които е проучено въздействието на Американската норка върху местни видове, показват, че норката може да има значителен ефект върху наземно гнездящи птици, гризачи, земноводни и порови (Bonesi, Palazon, 2006). Американската норка е ненаситен хищник, който убива над своите нужди. В резултат на това отделна норка може да обезличи цели колонии от наземни гнездови птици (Clode 2002). Американската норка може също да повлияе на различни икономически сектори, като развъдници за риба и люпилни, птицеферми и овцеферми, като преследва риба, пилета и птици и новородени агнета (Macdonald и Harrington2003; Macdonald и др.).  До този момент са познати 156 зоонози, пренасяни от вида Neovison vison. Като примери за най-често срещани в световен мащаб могат да бъдат дадени заболяванията антракс, туберкулоза, бруцелоза. Начините за пренасяне на тези болести от животните към хората са най-различни, директни и индиректни - например допир на заразени животни. От антракс човек може да се разболее чрез досег с кожата, вдишване или поглъщане на спори. По-рядко заболяването става чрез допир до кожата - при обработка на кожи. При бруцелозата хората могат да се заразят при контакт с болни животни или необработени продукти от тях. Проучване (Manas 2001) е установило наличието на парвовирус на Алеутска норка (ADV) при свободно скитащите порови, включително както европейската, така и американската норка и евразийската видра. Европейският център за превенция и контрол на заболяванията, Стокхолм, Швеция идентифицира поровите (включително порове, норка и диви порови) заедно с котки, кучета, коне, хора, морски бозайници и прасета като разпространяващи гостоприемници на грипни вируси (онези видове, които са заразени от определен грип, при който изглежда, че вирусите са по-добре адаптирани и се предават). Някои видове грип, от които се заразяват поровите, са вирусите H3N2, H10N4 и H5N1 (EuroSurveillance 2006). | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | ОБВЪРЗАНИ ПРЕДЛОЖЕНИЯ ЗА ЗИД НА ЗАКОНА ЗА ЗАЩИТА НА ЖИВОТНИТЕ ВСЛЕДСТВИЕ ОТ ПРЕДЛОЖЕНИЯ ЗА ЗИД НА ЗВД  I. В чл. 7, ал. 2 се правят следните изменения:  - на края в т. 10 се добавя текстът: „и/ или разселването им от територията на една община или населено място на територията на друга община или населено място;“  - създава се нова т. 18а със следното съдържание:  „18а. отглеждането и/ или развъждането и/ или умъртвяването на животни с цел добив на ценни кожи;  Мотивите са представени по-нагоре 6 настоящото становище. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | II. В чл. 11 се създава нова алинея 3:  „(3) Всяко обявление за намиране на нов собственик/ дарение на животно съдържа: 1. данни за собственика, а когато е неизвестен - данни за лицето, което го предлага - трите имена за физическо лице и наименование и ЕИК, когато е юридическо лице.  2. номер на регистрацията на животното по чл. 174 от ЗВД или номер на животното-майка, от което произхожда.  3. регистрационен номер на животновъдния обект, от който произхожда.“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | III. Текстът по чл. 12 се заменя с текста по чл. 33:  „Чл. 12. Собствениците на животни компаньони ги отглеждат при спазване изискванията за защита и хуманно отношение към животните по този закон и по Закона за ветеринарномедицинската дейност.“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | IV. Текстът в чл. 31, ал. 1, т. 3 се заличава. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | V. Текстът по чл. 33 се изменя както следва: „Чл. 33. Всеки, който отглежда или се грижи за животно компаньон, е длъжен:  1. да потърси необходимата информация и съвети от специалисти относно особеностите при отглеждането и необходимите условия, които трябва да осигури, на животното компаньон съобразно неговия вид, порода, възраст и физиологично състояние.  2. да осигурява условията, грижите и вниманието съобразени с естествените му нужди според вида и породата му, а именно:  а) пространство за настаняване и оборудване на това пространство, което отговаря на физиологическите и поведенческите особености на животното компаньон;  б) необходимите количества подходяща храна и вода, които да го поддържат в добро здравословно състояние;  в) необходимото пространство и движение.  3. да отглежда животното компаньон при условия и по начин, които не формират агресивно поведение.  4. да осигурява ветеринарномедицинско обслужване:  а) при необходимост поради нарушено здравословно състояние и нараняване;  б) за целите на профилактиката от опасни за хората и животните заболявания - ваксинация и обезпаразитяване;  5. да не допуска в непосредствена близост животни, притежаващи естествена или придобита нетърпимост едно към друго.“  Мотиви: Сегашните текстове по чл. 12 и по чл. 33 са твърде общи и оставят впечатление, че са разписани, за да увеличат количествения обем на нормативния акт. Не се предоставя нова информация, изискване или уточнение, освен че има безсмислено препращане към ЗВД, целящо само повторение. Важно е предложените нови текстове да са в нормативния акт, защото това ще бъде улеснение на собствениците на животни компаньони, защото могат веднага да се ориентират и придобиват ясна представа за вменените им задължения. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | VI. В чл. 34 текстовете на ал. 3 и на ал. 4 да се изменят по следния начин: „Чл. 34. (3) При отглеждане на кучета на открито задължително се осигурява колиба, която се оразмерява така, че кучето да може да се движи изправено вътре в нея без затруднения и да ляга в цялата си дължина. Ако движението на кучето е ограничено от клетка или ограден вътрешен двор, ограденото пространство е не по-малко от:  1. за кучета с височина до 50 сm - 6 m2;  2. за кучета с височина над 50 сm - 9 m2.  (4) Когато кучето се отглежда предимно вързано, се осигурява:  1. връзване с верига или въже с дължина най-малко 5 т, което дава възможност за свободно движение;  2. връзване, което не създава опасност от нараняване на кучето и максимално е предотвратена опасността от заплитане;  3. въжето или веригата трябва да е поставено/а така, че да не задушава кучето и да му позволява да се храни, да пие вода и да се подслонява;  4. ежедневна разходка.“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | VII. Член 35 се изменя по следния начин:  „Чл. 35. (1) Всеки, който отглежда или се грижи за животно компаньон, е длъжен да осъществява постоянен и непосредствен контрол над него и да взема мерки да не допуска животното само да напуска мястото на отглеждане, да навлиза в чужда собственост или на обществени места.  (2) Собственикът е длъжен да предотврати всяка проява на необоснована агресия на кучето на обществени места и при ситуации, застрашаващи живота или здравето на хора и животни, и да не подтиква към нападение кучето, освен в условията на неизбежна самоотбрана.  (3) Собствениците на кучета са длъжни да не нарушават спокойствието и хигиенните условия на членовете на етажната собственост, както и да не допускат контакт на болно или опасно животно компаньон с други животни и хора.  (4) Изключение по ал. 1 се допуска за кучета- следотърсачи, планински спасители и водачи на лица с увреждания, по ред, определен от Българската агенция по безопасност на храните.  (5) Собственикът на куче, който го отглежда с цел развъждане, се регистрира по реда на чл. 176 от ЗВД и заплаща съответната такса в общинската администрация.“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | VIII. Създава се нов член 35а със следния текст:  „Чл. 35а. Всеки, който отглежда или се грижи за животно компаньон, носи отговорност за вредите, причинени от личната си неспособност да взема навременни и достатъчни мерки по чл. 35.“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | IX. В чл. 36, ал. 1 думата „стерилизация“ се заменя с „кастрация“ и накрая се добавя „след регистрация по чл. 174 от ЗВД“, а в ал. 2 се заличават думите „таксата по чл. 35, ал. 5 и“. Мотиви: За да се осигури изпълнение на законовите разпоредби е необходим засилен контрол на задължителната идентификация и регистрация за лицата, практикуващи развъдна дейност и продаващи животни компаньони. Всички лица, практикуващи развъдна дейност, трябва да бъдат задължени да регистрират животните на себе си като първи собственик, преди да ги продадат, така че да се осигури проследяемост. Необходима е улеснена процедура за регистрация на развъдната дейност на физически лица, които развъждат в домовете и дворовете си, така че те също да имат регистрационен номер в системата за идентификация и регистрация и да имат задължение да осигуряват на кучетата минималните условия, регламентирани по закон. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | Х. Текстът в чл. 37 се променя както следва: „Чл. 37. (1) Регистрацията на кучета се извършва по реда на чл. 174 от ЗВД.  (2) В базата данни се въвеждат:  1. име на страната на произход на кучето;  2. име, пол, цвят и порода;  3. дата и място на раждане на кучето;  4. адрес и данни на собственика;  5. номер на чип и на издадения ветеринарномедицински паспорт;  6. датата на поставяне на чипа и дата на издаване на паспорта;  7. извършени ветеринарномедицински манипулации;  8. дата на кастрация на кучето.  (3) Данните по ал. 2 се въвеждат от ветеринарния лекар, поставил чипа.  (4) В 7-дневен срок от промяната на адреса, на собствеността или при смърт на кучето, собственикът уведомява лекуващия ветеринарен лекар, предоставяйки му съответния доказателствен документ, за да направи промяната на информацията в ИИС на БАБХ.“  Мотиви: Предложената промяна ще способства за по-лесното проследяване на живота на кучето, тъй като държавните администрации, определени от ЗЗЖ със съществуващите му текстове, или реагират твърде бавно, или изобщо не отразяват подадените уведомления от собственици на животни компаньони. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | XI. В чл. 62 се правят следните изменения и допълнения:  - в ал. 1 числата „500“ и „1 000“ се заменят съответно с „2 000“ и „3 000“;  - ал. 2 се изменя както следва:  „(2) В случаите по чл. 7, ал. 2, т. 1,4- 16, 18, 20, 21 и 23 животното се отнема в полза на държавата.“  - в ал. 6 числата „1 000“ и „2 000“ се заменят съответно с „3 000“ и „5 000“.  Мотиви: С нарастващата агресия в обществото, включително и зачестилите случаи на проявление на жестокост към животни, е необходимо да се увеличат административните санкции при проявена жестокост, както към питомните, така и към дивите животни. Целта на подобно завишаване на глобите е да действа като превантивна мярка и възпиращ фактор за извършване на тези нарушения. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | XII. Създава се нов чл. 65 и нов чл. 65а. Текстът от сега съществуващия чл. 65 ще се измести в новосъздаден чл. 65б:  „Чл. 65. Който наруши изискванията по чл. 35, ал. 5 и по чл. 36, се наказва с глоба от 500 лв. до 1 500 лв, а при повторно нарушение от 2 000 лв. до 4 000 лв. Чл. 65а. Който не изпълни задължения по чл. 37, ал. 1 и ал. 4, се наказва с глоба в размер на 200 лв., а при повторно нарушение - 500 лв.  Чл. 65б. Ветеринарен лекар, който не е спазил изискванията по чл. 37, ал. 3 и ал. 5, се наказва с глоба от 20 до 40 лв., а при повторно нарушение - от 40 до 60 лв.“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | XIII. Сумите в чл. 69 „1000 до 2000 лв“ да се променят съответно на „2000 до 4500 лв.“.  Мотиви: Освен налагането на по-високи санкции за кметове на населени места, трябва да се завиши и броят на извършваните проверки от контролния орган в лицето на БАБХ и по-конкретно регионалните й структури - Областните дирекции по безопасност на храните. При констатиране на нарушения на разпоредбите по чл. 69 от страна на съответния кмет, административните санкции му се налагат от инспектори към съответната областна дирекция по безопасност на храните. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | XIV. В чл. 76, ал. 5 се правят следните допълнения в т. 1 към нея:  „1. зоологически градини, спасителни центрове за диви животни и центрове за диви животни;“ | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  |  | XV. В §1 от Допълнителни разпоредби се създава нова точка 21 със следния текст:  „21. „Безстопанствено куче“ е всяко куче, което се намира извън мястото на отглеждане без надзор от собственик или от придружител и не може да бъде установен неговия собственик. | Не се приема | Предложението не касае ЗИД на ЗВД. Може да бъде обсъждано при изготвяне на нов Закон за ветеринарномедицинската дейност. |
|  | **АМБ**  **mailto:office@amb-bg.com**  **от 04.12.2019 г.**  **(по електронен път)** | В § 9, чл. 39, т.15 предлагаме да придобие следния вид:  „15. посещават животновъдните обекти за изпълнение на мерките по програмата за профилактика, надзор, контрол и ликвидиране на болести по животните и зоонози с минимално честота, съобразена с епизодичната обстановка, одобрена от изпълнителния директор на БАБХ.“  Коментар: Считаме, че е целесъобразно БАБХ да определи минимална честота на посещение на животновъдните обекти при изпълнение на мерките по програмата за профилактика, надзор, контрол и ликвидиране на болести по животните и зоонози. | Приема се по принцип | Честотата на посещенията са определени в процедура, одобрена от БАБХ в съответствие със Становище за определяне на честотата на посещения в животновъдни обекти с цел предоставяне на ветеринарномедицинско обслужване според вида, категорията на животните и оценка на риска, изготвено от Центъра за оценка за риска по хранителната верига. |
|  |  | В § 11, чл. 46 д (2) предлагаме да придобие следния вид:  „ (2) Ветеринарните лекари изпълняват мерките по програмата за профилактика, надзор, контрол и ликвидиране на болести по животните и зоонози на територия, определена от БАБХ, в съответните обекти с които ветеринарните лекари имат сключен договор по чл. 137.“  Коментар: Определянето на територии като цяло е непрактично, защото е възможно да се създадат условия за кръстосана контаминация и трябва да се вземат в предвид множество местни условия, особено по отношение на по-големите животновъдни обекти. Определянето на територии за профилактика и надзор ограничава избора на индустриалните оператори, защото дейностите се осигуряват от наети от операторите ветеринарни лекари. | Приема се по принцип | Текстът е редактиран при междуведомственото съгласуване. При изготвянето на законопроекта е обърнато особено внимание на мерките за биосигурност и тяхното прилагане на всички нива и от всички заинтересовани лица.  С цел осигуряване на биосигурност във фермите, не се позволява на регистрирани ветеринарни лекари, сключили договори за профилактика, лечение и диагностика на болестите по животните и за изпълнение на мерките по програмата за профилактика, надзор, контрол и ликвидиране на болести по животните и зоонози със собственици или ползватели на ферми, да сключват такива договори със собственици или ползватели на лични стопанства. |
|  |  | В § 29, чл. 137а (1) предлагаме да отпадне текста „…определени но общото събрание да областната колегия на БВС.................. след съгласуване с БВС“ и да придобие следния вид:  „чл. 137а. (1) Собствениците или ползвателите на обекти, регистрирани по реда на чл. 137, ал. 1-9, сключват с регистрирани ветеринарни лекари, договор за профилактика, лечение и диагностика на болестите по животните и за изпълнение на мерките по програмата за профилактика, надзор, контрол и ликвидиране на болести по животните и зоонози. Образецът на договора в частта му за изпълнение на мерките по програмата за профилактика, надзор, контрол и ликвидиране на болести по животните и зоонози се утвърждава от изпълнителния директор на БАБХ.“  Коментар: Считаме, че е неприемливо изборът на собствениците или ползвателите на индустриални животновъдни обекти с кого да сключват договори за профилактика, надзор/ контрол и ликвидиране на болести по животните и зоонози да зависи от неправителствена съсловна организация, каквато е Българският ветеринарен съюз, при положение,че ветеринарните лекари се регистрират в БАБХ. | Приема се по принцип | Текстът е редактиран при междуведомственото съгласуване.  Настоящата процедура е регламентирана в Закона за съсловната организация на ветеринарните лекари в България. РВЛ, с които имате сключени договори ще информират за избора, заявен на общото събрание на БВС. |
|  |  | В § 29, чл. 137а, (3) предлагаме да отпадне текстът „..от категории I, II или III от съответната наредба, издадена на основание на ..“ и да придобие следния вид:  (3) Регистрираните ветеринарни лекари по ал. 1, упражняват ветеринарномедицинска практика във ветеринарни клиники и амбулатории (кабинети), регистрирани по чл. 26, ал. 2.  Коментар: Ветеринарномедицинското обслужване, прегледите и леченията се извършват на терен - във фермите, а не в амбулаториите. Добра практика изисква всички диагностични процедури и изследвания по скринингови програми, извън тези направени на терен, да се правят в акредитирани лаборатории. | Приема се | Текстът е редактиран при междуведомственото съгласуване. |